c: text/html

text:
Xavier Amiama
« eboch »
Xavier Amiama se yon atis, yon pent dominiken ki te fèt an Kiba, men ki te grandi an Repiblik Dominikèn e finalman, te viv an Ayiti kote li te vin youn nan atis pi popilè nan tan li.
Kontni
Byografi[edite | modifier le wikitexte]
Nan lane 1909, Xavier te fèt an Guantanamo, Kiba men kòm sikonstans nesans li pa two piblik, gen dat ki plase li fèt an 1910. Nan laneAn 1913, lè li te gen sèlman 4 an, avèk fanmi'l, li te imigre ale nan Repiblik Dominikèn. Fanmi yan te etabli vi yo nan yon vil nan sid lan yo rele San Pedro de Macoris. Nan lane 1935, lè li te aje de 25 an, li kite Dominikani kòm yon jenn pentè e yon aprantis pou li ale viv Pòtoprens (Ayiti) etidye nan men yon gwo pentè Ayisyen yo rele Pétion Savain. Se avèk li e nan stidyo'l, li te pentire pou konbyen lane e aprè konbyan tan Pòtoprens, li te vin yon manm nan Centre d'Art, yon enstitisyon ke yon jounalis Ameriken yo rele Dewitt Peters te fonde e li te kontinye karyè'l pentire la.
Zèv li yo[edite | modifier le wikitexte]
Enpe tablo li pentire[edite | modifier le wikitexte]
- Haitian women (1950) : fanm ayisyèn
- Marchand de noix de coco (1952) : machann koko
- Danse Petro (1958)
- Rara (1960)
- Mambo (1960)
Eritaj li kite[edite | modifier le wikitexte]
Dominiken, men Ayisyen[edite | modifier le wikitexte]
- De fèt ke Xavier pat orijin Ayisyen men te pentire nan stil Ayisyen e te vin popilè an Ayiti fè li vrèman yon atis ki ra nan jan sa. Malgre li se te yon Kiban/Dominiken, pifo moun vin asosye'l avèk Ayiti. Jodiya, zèv li yo vann pou anpil lajan e sa fè li youn nan atis an Ayiti ki rekoni nan sèk koleksyonè a travè lemond lan.
An Ayiti[edite | modifier le wikitexte]
- Amiami sinome pintor de la noche de Haiti paske li te gen mès pentire anpil evenman ke nou asosye avèk tenèb ou byen lanwit. Nan tèm li te itilize nan zèv li yo, nou jwenn anpil tablo ki konsène vodou, dans seremoni, vodouyizan, rara, eksetera... Yo di ke Xavier se moun ki te trouve Pòtoprens fasinan anpil, e se te mès li pou li antre nan kwen avèk kote nan vil lan yo asosye avèk danje pou li kaptire li sou tablo li. Tout bagay nan Pòtoprens, bèl kote kankou kote ki lèd, kote pwòp kankou kote sal, machann nan lari, moun k'ap viv Pòtoprens ou byen k'ap mache nan lari a, te atire Amiama pou li te pentire.
Stil li[edite | modifier le wikitexte]
Nan stil li, yo dekri li kòm sofistike e ki itilize koulè vif ki ajoute vibrasyon ak vi nan penti li. Nan yon kote, li diferansye tèt li de lòt anpil pent Ayisyen paske dabitid, li pa mete plizyè koulè nan tablo li e te itilize'l nan manyè yo rele myè (de mo Franse "muet")
Referans[edite | modifier le wikitexte]
-
Pittura-Painting1.jpg
-
Pittura-Painting2.jpg
-
Pittura-Painting3.JPG
-
Pittura-Painting4.JPG

robotstxt: allowed

filter: keep


text:
Klike Kouri al nan byen vit kite sit sa a. Aprann plis
Pou èd touswit, tanpri rele Liy Dirèk pou Vyolans Domestik nan Florid la nan 1-800-500-1119
Pwogram
FCADV fyè yo ofri yon gran varyete pwogram sipò pou moun toutorijin. Tanpri itilize lyen yo an deroulan ki anwo a, oswa ki nan lis anba a, chèche jwenn plisenfòmasyon sou yon pwogram espesifik.
- Pwojè FCADV pou Andikap ak Aksesibilite
- Inisyativ Jistis Ekonomik
- Pwogram Tranzisyon nan Asistans Sosyal Florid
- Imigrasyon ak Vyolans Domestik
- Pwogram INVEST
- Inisyativ Riral
- Prevansyon Primè
- Statewide Domestik Danje Lanmò Revizyon Vyolans Ekip
- Sivivan k ap Koute Pwojè
- Technology & Safety Project - Coming Soon!
- Teen Dating Violence


text:
Jenou
« eboch »
Jenou se pati nan kò ki nan mitan pye epi ki koube. Jenou an konekte kuis la ak janm nan e li gen de atikilasyon: youn ant femoral la ak tibya a, e yon lot ant femoral e rotul la. Se jwenti pi gwo nan ko iman an, e li vreman komplike. Jenou an se yon jwenti ki ka pemete fleksyon ak ekstansyon, e li ka pemete yon ti wotasyon nan bo gauche la ak bo dwat la. Piske nan iman yo jenou an sipote preske tout pwa ko a, li ka devlope anpil pwoblem akos de yon aksidan grave ou artroz de zo.
Kèk imaj[edite | modifier le wikitexte]
-
-
-
Jenou nan imaj reyon X
-
-
-
-
Tradiksyon[edite | modifier le wikitexte]
- Lòt kreyòl:
- Franse: genou
- Angle: knee
- Alman: Knie
- Panyòl: rodilla
Etimoloji[edite | modifier le wikitexte]
Mo jenou an soti nan lang franse a (genou) ki soti nan lang laten an (genu).


text:
Technology Petting Zoo
Main Library
Thu, Feb 27, 3:00 pm
(program in English, Spanish, and Creole translation available) Test drive iPads, Android tablets, and Kindles! Sponsored by the PBC Library Association, whose members will demonstrate new apps for downloading eBooks and music. (60 min.) Jueves, 27 de febrero, 3:00 pm Presentación de Tecnología Interactiva: Ven y aprende cómo utilizar iPads, tabletas Android y Kindle. Los miembros de la Asociación de Bibliotecas de PBC demostrarán nuevas aplicaciones para descargar libros electrónicos y música. Empleados estarán disponibles para traducir en español. (60 min.) Jedi, 27 Fevrye, 3:00 pm Seminé sou teknoloji (Pratik): Vin eseye iPad, Android tablet, epi Kindle! Patwone par PBC Library Association, staff yo pral montre ou kóman pou ou itilize apps pou ou ka download ebooks avek mizik. Nou pale Kreyól. (60 min.)


text:
Dèlma (komin)
Dèlma se yon vil nan peyi Ayiti li nan depatman Lwès e nan awondisman potoprens. Komin nan genyen 600000 moun ki ap viv ladan'l selon dènye chif ki soti yo epi li gen frontyè ak kat lot komin ki se; Petyonvil, Site Soley, Potoprens ak Taba.
Delma posede pi bel palè minisipal ki gen nan peyi e Ayewopo entènasyonal Tousen Louvèti a se nan komin nan li ye tou epi majitra a rele Wilson Jeudi.
Komin Delma posede lekol ki rele Sen Lwi Gonzag klom pigwo lekol pou ti gason peyi a genyen, epi li gen lot tankou Kè de Jezi, Mè Imakile, Nik Nik ki konsidere pami pi bon lekol yo ak anpil lot anko.
Komin sa a se nan awondisman Pòtoprens.


text:
Carlo Valtrain
Carlo Valtrain se yon atis, yon pent ayisyen. Li fèt 26 oktòb 1959 nan Pòtoprens, Ayiti. Papa l te boulanje, manman l te ap fè kouti. Li koumanse depi l tou piti ap desine, depi l te genyen 8 an. lè l te gen 19 an, li tap desine kaligrafi pou Teyat Nasyonal Ayisyen.
François Latour (?-2007), direktè epitou kreyatè teyat nasyonal, an rekonèt talan Carlo te genyen; li koumanse ede l ap vann tablo l.Francois Latour mouri nan zafè kidnaping nan lane 2007.
Carlo pèdi fanm li, li genyen 7 timoun. Li ap viv de pwodiksyon l.
Kontni
Byografi[edite | modifier le wikitexte]
- 1959, 26 oktòb : nesans Carlo Valtrain
- 1978 : travay pou Teyat Nasyonal Ayisyen, rankontre François Latour
Zèv li yo[edite | modifier le wikitexte]
Penti l
Referans[edite | modifier le wikitexte]
Moun
- Francois Latour (?-2007)


text:
Avèk CONNECT, ou ka:
Demandé
- Jwenn kont ou 24 èdtan nan yon jou /7 jou nan semèn
- Wè tout enfòmasyon reklamasyon w lan nan yon sèl kote ki fasil , ki gen ladan si wi ou non ou gen semèn nan reklamasyon , pwoblèm yo rezoud , oswa nenpòt ki demann pou lòt enfòmasyon nan pwosesis reklamasyon w la.
- Mete ajou enfòmasyon nenpòt lè - ki gen ladan chanjman adrès oswa nimewo telefòn ou.
- Chwazi wout la ou resevwa notifikasyon nan men nou - swa sou fòm elektwonik oswa pa lapòs Etazini.
- Soumèt travay kontak rechèch - Lalwa Florid egzije pou ou kontakte nan omwen senk potansyèl konpayi travay chak semèn oswa resevwa sèvis re- anplwa ki sòti nan yon Sant CareerSource
- Etabli oswa anile peman pa Florid Visa ® kat debi
- Etabli , chanje oswa anile enfòmasyon pou depo dirèk
- Kreye oswa chanje PIN ou
- Jwenn reklamasyon w lan ak enfòmasyon peman, Mande benefis ou yo.
- Chanje adrès ak / oswa nimewo telefòn ou.
- Enprime fòm taks ou
Anplwayè
- Jwenn kont anbank ou 24 èdtan nan yon jou / 7 jou yon semèn.
- Reponn tout kesyon konsènan moun kap fè reklamasyon elektwonikman.
- Fè yon pwotestasyon kont yon chaj benefis elektwonikman.
- Soumèt dosye sou papye oswa fòm elektwonik, tankou enfòmasyon ki gen rapò ak yon apèl.
- Jwenn enfòmasyon anplwayè w la nan yon sèl kote ki fasil , ki gen ladan si wi ou non ou gen kesyon eksepsyonèl, pwoblèm yo rezoud , oswa enfòmasyon sou yo revize ki gen rapò ak apèl.
- Chwazi wout la ou resevwa notifikasyon nan men nou - swa sou fòm elektwonik oswa pa lapòs Etazini.
Poukisa nou t kreye yon nouvo sistèm ?
Sistèm a anvan te pi plis pase 30 ane fin vye granmoun epi li te pa kapab avèk efikasite sèvi moun kap fè reklamasyon ak anplwayè yo. Sistèm nan modènize Asistans nan Reemployment (RA) ap pi byen satisfè bezwen yo nan moun kap fè reklamasyon ak anplwayè yo.


text:
Ă’donans komite pou feray la pase nan Komisyon Konte a
Jou 4 oktòb 2011, Komisyon Konte Miami-Dade la pase yon òdonans pou kreye yon komite pou konbat ogmantasyon vòl feray ak fil kwiv nan kominote nou an. Lejislasyon an, ki te patwone pa Vis Prezidan Audrey M. Edmonson, mande pou nouvo komite a fòmile rekòmandasyon bay Asanble a sou ranfòsman òdonans ki reglemante dilè pyès izaje yo ak transfòmatè feray yo.
Dapre òdonans lan, avèk pri metal yo kap monte byen wo, espesyalman kwiv, sa vin gen kòm rezilta yon ogmantasyon siyifikatif nan vòl kwiv, aliminyòm, ak lòt meteryo metalik fè ak metal ki pa fè yo nan Konte Miami-Dade. Kalite vòl sila yo gen ladan yo materyo metalik tankou poto kouran, ki kreye blakawout ak mete sante, sekirite ak byennèt piblik la an danje, patikilyèman granmoun aje ak timoun. Dapre Depatman Transpòtasyon Florid (FDOT), gen 30 poto limyè sou I-95 la ant NW 30èm ak 79èm Street ke vòlè yo te sible lane dènye sèlman. Sa vin ekonomikman lou pou Miami-Dade piske Konte a oblije depanse lajan pou ranplase oswa repare limyè lari ki te vòlè oswa vandalize ke Konte a posede. Sa koute apeprè $1,000 a $1,500 pou ranje chak poto ki andomaje.
Anplis, limyè lari ki kraze kote yo dechouke fil kwiv yo se te yon faktè nan lamò resan yon fanm lokal ke machin te frape toupre Nòdwès 7èm Aveni ak 59èm Street poutèt chofè a pat wè dam lan nan fè nwa a.
Komite ke yo pwopoze a va fòmile dè rekòmandasyon sou ranfòse ak modifye òdonans pou reglemante dilè pyès izaje yo ak transfòmatè metal yo, ensike edike biznis yo ak kominote a sou efè òdonans sila. Komite a va konpoze de 21 manm ki nonmen pa Komisyon Miami-Dade, divès minisipalite ak responsab depatman Miami-Dade yo, Lig Vil yo, Biwo Avoka Eta Miami-Dade, Florida Power & Light, ak rezidan yo.
"Sa se pa sèlman de ti zak kraze brize ke nap pale. Yon moun pèdi lavi li akoz vòl fil kwiv”, di Vis Prezidan Edmonson. “Vòlè ap andomaje oswa detwi pwopriyete piblik jis pou kriminèl yo ka met lajan nan pòch yo lè yo vann sa yo vòlè yo. Komite sa a ap fòse nou travay ansanm ak dilè pyès izaje yo ak transfòmatè yo pou edike yo sou konsekans sa genyen lè yo asepte achte metal nan men volè. Nou vle pou dilè lejitim yo kontinye fè biznis ak kontribye nan ekonomi Konte a".


text:
Ozetazini, rankont final chanpyona foutbòl ameriken an dewoule, dimanch 3 fevriye 2013 la, nan vil Nouvèl Òleyan, nan Eta Lwizyàn, kote Baltimore Ravens ranpòte laviktwa sou San Francisco 49ers. Se anba redi Baltimore Ravens rive konsève yon avans li te genyen sou San Francisco 49ers depi nan fen premye mitan an, pou l fin pa ranpòte final la (ki rele Superbowl).
Yon blackawout ki te lage estad la nan fènwa nan kòmansman 2èm mitan an, te vin ralanti mesye Ravens yo sou kous yo, alòske yo tap mennen 28 a 6 aprè 2 premye “quarters” yo. 30 minit epik blackout la te dire a, te pèmèt jwè ekip San Ferancisco a reprann yon konfyans ki te mete van nan vwal yo e ede yo remonte pant la nan pwen kote yon “field goal” te ka pèmèt yo egalize e ale nan pwolongasyon, tandiske yon “touch down” te ka ba yo laviktwa.
Apre anpil soufrans, Baltimore Ravens te fin pa kenbe avans li sou tablo dafichaj la e ranpòte youn nan match ki gen plis dram ak plis sispens nan tout istwa NFL la. Pa egzanp, kwonikè espòtif yo ak anpil lòt obsèvatè panse moun pral pase lontan ap pale de blackout ki te deranje match la pandan plis pase 30 minit nan kòmansman 2èm mitan an.
Yon lòt aspè istorik rankont la, se le fèt ke 2 antrenè yo se 2 frè: Jim Harbaugh --antrenè Baltimore Ravens-- avèk John Harbaugh --antrenè San Francisco 49ers.
Jim Harbaugh te pale ak laprès aprè gwo kokenn viktwa sa a:
“Mwen te konnen, akoz prezans frè mwen, Jim, nan ekip advès la ak tout ane nou te pase ansanm, match la ta pral yon lit gason-pa-kanpe. Nou te byen konnen avèk yon ekip tankou 49ers, match la pa tap fasil apre bèl palmarès yo tabli nan Lig Foutball Nasyonal la pandan 22 zan ki pase yo. Yo montre nou kisa yo peze nan fason yo goumen avèk nou jiska la fen."
Youn nan jwè veteran Baltimore Ravens, Ray Lewis, ap pran retrèt li apre 17 tan li pase nan ekip la. Se 2èm trofe li ede ekip « ville charmante » la ranpòte: Ravens te chanpyon nasyonal NFL la yon fwa deja an 2001.


text:
Pou jwenn asistans pou repriz apre katastwòf ale nan sit wèb
DisasterAssistance.gov
(nan lang Angle)
Inondasyon se katastwòf ki pi natirèl komen nan peyi a. Inondasyon kapab rive nan tout eta ak teritwa Etazini. Men, tout inondasyon pa sanble. Kèk inondasyon kapab devlope dousman pandan yon peryòd lapli ki long, oswa nan yon tandans rechofman apre anpil nèj fin tonbe. Lòt yo, tankou inondasyon toudenkou kapab rive vit, menm san nenpòt siy vizib lapli. Li enpòtan pou prepare pou inondasyon kèlkeswa kote w ap viv la, men sitou si w ap viv nan zòn altitid ba. Menm espas kote gen ti kouran dlo oswa wiso kapab debòde pou kreye inondasyon.
Etap 1: Jwenn yon Twous
Jwenn yon Twous Pwovizyon pou Ijans, ki genyen ladan atik tankou manje ki p ap gate, dlo, ak yon radyo ki fonksyone avèk pil oswa avèk manivèl, flach ak pil siplemantè. Ou kapab vle prepare yon twous pòtab epi konsève li nan vwati ou. Twous sa a ta dwe genyen:
- Kopi medikaman sou preskripsyon ak ekipman medikal;
- Atik pou kouche ak rad, tankou sak kouchaj ak zòrye;
- Dlo nan boutèy, yon radyo ki fonksyone ak pil ak pil siplemantè, yon twous premye swen, yon flach;
- kopi dokiman enpòtan: pèmi kondui, kat Sekirite Sosyal, prèv rezidans, kontra asirans, testaman, paye kay, batistè ak sètifika maryaj, dosye taks, elatriye.
Etap 2: Fè yon Plan
Prepare Fanmi ou
- Fè yon Plan-Dijans pou Fanmi. Fanmi ou kapab pa ansanm lè genyen yon katastwòf, kidonk li enpòtan pou konnen kijan youn ap kontakte lòt, kijan n ap tounen ansanm ak sa w ap fè sizoka genyen yon ijans.
- Plan mete kote fanmi ou ap reyini, nan ak deyò katye imedyat ou.
- Li kapab pi fasil pou fè yon apèl entè-iben pase pou rele nan vilaj la, kidonk yon kontak deyò vil la kapab nan yon pi bon pozisyon pou kominike avèk manm fanmi ki separe yo.
- Ou kapab vle chèche enfòmasyon tou sou plan nan kote fanmi ou yo pase tan: travay, gadri ak lekòl. Si pa genyen plan, anvizaje sèvi kòm volontè pou kreye youn.
-
Asire ou konsidere bezwen espesifik manm fanmi ou
- Fè travayè sosyal ak founisè sèvis gadri yo konnen plan ou.
- Fè plan pou bèt kay ou
- Swiv yon klas Ekip Repons pou Ijans nan Kominote (CERT) nan ki nan zòn ou (nan lang Angle). Mete ou ajou avèk fòmasyon an.
Etap 3: Enfòme Ou
Abitye ou avèk tèm sa yo pou ede idantifye yon danje inondasyon
- Siveyans Inondasyon: Inondasyon posib. Kapte estasyon Radyo Metewolojik NOAA, radyo komèsyal oswa televizyon pou jwenn enfòmasyon
- Siveyans Inondasyon Toudenkou: Inondasyon toudenkou posib. Prepare ou pou ale kote ki pi wo; koute Radyo Metewolojik NOAA, radyo komèsyal, oswa televizyon pou jwenn enfòmasyon.
- Anons Inondasyon: Inondasyon an fèt oswa l ap fèt nan yon ti tan; si yo mande ou pou deplase, fè sa imedyatman.
- Anons Inondasyon Toudenkou: Yon inondasyon fèt toudenkou; chèche kote ki pi wo sou pye ou imedyatman.
Konprann Kèk Kòz Inondasyon ki pi Kouran:
Tanpèt Twopikal ak Siklòn: Siklòn yo bay twa kou: van fò, gwo pli, ak debri k ap vole. Yo kapab lakòz onn tanpèt nan zòn lakòt yo, epitou yo kapab kreye gwo lapli k ap vin lakòz inondasyon nan anpil santèn mil zòn andedan. Alòske tout zòn lakòt yo nan risk, sèten vil frajil sitou, epi yo ta kapab gen pèt ki sanblab ak oswa menm ki pi plis pase sa siklòn Katrina te lakòz nan ane 2005 nan New Orleans ak nan Mississippi.
Lè siklòn yo febli pou vin tanpèt twopikal, yo kreye lapli ak inondasyon ki kapab lakòz domaj paske lapli la rasanble yon sèl kote. Nan ane 2001, Tanpèt Twopikal Allison te bay plis pase 30 pous lapli nan Houston nan kèk jou sèlman, sa ki te inonde plis pase 70,000 kay ak detwi 2,744 kay.
Dejèl sezon Prentan: Pandan sezon prentan, tè konjle a anpeche fizyon nèj oswa presipitasyon swente nan tè a. Chak pye kib nèj ki akimile genyen anpil galon dlo, epi depi nèj la fonn, sa kapab lakòz debòdman wiso yo, rivyè yo, ak lak yo. Avèk tanpèt sezon prentan ki ajoute sou sa rezilta a se souvan inondasyon ki grav.
Gwo Lapli: Plizyè zòn peyi a nan gwo risk pou inondasyon akòz gwo lapli yo. Nòdwès la nan gwo risk akòz kondisyon La Niña, ki genyen ladan: nèj ka p fonn, gwo lapli, ak dènye dife forè yo. Epitou Nòdès la nan gwo risk akòz gwo lapli ki fèt nan zòn Nòdès yo.
Kantite ekstrèm presipitasyon sa a kapab rive pandan tout ane, pou mete pwopriyete yo nan risk.
Menas sou Lakòt Lwès: Anjeneral, sezon lapli Lakòt Lwès la dire ant mwa novanm ak avril, sa ki lakòz gwo inondasyon ak ogmantasyon risk inondasyon avèk li; men, kapab genyen inondasyon nenpòt kilè.
Yon liy gwo dife forè chanje kondisyon peyizaj la ak tè a nèt, sa ki lakòz tè ki boule a vin yon labou k ap koule anba gwo lapli. Espè yo di li ta kapab pran anpil ane pou vejetasyon an retounen, k ap ede estabilize zòn sa yo.
Lakòt Lwès la genyen anpil milye mil dig tou, ki deziyen pou ede pwoteje kay ak tè yo sizoka yon inondasyon. Men, dig yo kapab fè eripsyon, febli, oswa monte pi wo lè dlo yo monte, sa ki lakòz rezilta katastwofik souvan.
Dig ak Baraj: Dig yo deziyen pou bay pwoteksyon kont yon sèten nivo inondasyon. Men, dig yo kapab degrade ak degrade apre yon sèten tan, sa ki antretyen yon vin yon pwoblèm grav. Dig yo kapab monte twò wo tou, oswa menm yo kapab tonbe pandan gwo inondasyon, sa k ap kreye plis domaj si dig la pa t menm la. Akòz risk pou gen plis inondasyon nan zòn ki genyen dig yo, sitou nan midwès la, FEMA rekòmande asirans inondasyon pou tout pwopriyetè kay ki nan zòn sa yo.
Inondasyon Toudenkou: Inondasyon toudenkou se tiyè #1 ki asosye avèk tan Ozetazini paske yo kapab woule woche, rache pyebwa, ak detwi bilding ak pon. Yon inondasyon toudenkou se yon inondasyon rapid zòn altitid ba ki fèt nan mwens pase sizèdtan, akòz anpil presipitasyon ki vini nan yon loraj oswa nan plizyè loraj. Inondasyon toudenkou kapab rive nan efondreman yon estrikti oswa yon baryè glas moun fè.
Nouvo Devlopman: Konstwiksyon ak devlopman kapab chanje ekoulman natirèl la epi kreye nouvo risk pou inondasyon. Se paske nouvo bilding, estasyònman, ak wout vle di mwens tè pou absòbe sipli presipitasyon nan gwo lapli yo, siklòn yo, ak nan tanpèt twopikal yo.
Konnen Risk Ou, Konnen Sekirite Ou
- Chèche konnen si kay ou nan risk pou inondasyon epi edike tèt ou sou konsekans yon inondasyon ta kapab genyen sou oumenm ak fanmi ou. Etid FEMA sou Asirans Inondasyon te konpile don estatistik sou ekoulman rivyè, gran mare tanpèt, analiz idwolojik/idwolik, ak presipitasyon ak done topografik pou kreye kat jeyografik risk inondasyon (nan lang Angle) ki prezante diferan zòn risk inondasyon kominote ou.
- Pifò asirans pwopriyetè ka pa bay garanti pou domaj inondasyon. Pale avèk konpayi asirans ou konsènan kontra ou epi anvizaje si ou bezwen pwoteksyon adisyonèl.
- Pwogram Nasyonal Asirans Inondasyon (NFIP) kapab ede ofri yon mwayen pou pwopriyetè kay pwoteje tèt yo sou plan finansye si li nesesè pou yo genyen pwoteksyon adisyonèl. NFIP ofri asirans inondasyon pou pwopriyetè kay, lokatè, ak pwopriyetè biznis si kominote yo patisipe nan NFIP. Pou jwenn plis enfòmasyon sou NFIP ale nan sit wèb www.FloodSmart.gov (nan lang Angle).
Prepare Lakay Ou
- Monte founo ou, aparèy chofaj dlo ou ak pano elektrik ki lakay ou si w ap viv nan yon zòn ki genyen gwo risk pou inondasyon.
- Anvizaje enstale "klapè anti-retou" pou anpeche dlo a retounen monte nan kanalizasyon ki lakay ou.
- Si li posib, konstwi baryè pou bloke anpeche inondasyon antre nan bilding lan epi bouche miray ki nan sousòl yo avèk konpoze enpèmeyab.
- Chèche konnen kijan pou pwoteje manje pandan ak apre yon ijans lè ou ale nan: http://www.foodsafety.gov/keep/emergency/index.html (nan lang Angle).
Prepare Biznis Ou
Planifye pou rete nan biznis(nan lang Angle), pale avèk anplwaye ou yo, epi pwoteje envestisman ou.
- Evalye avèk prekosyon kijan konpayi ou fonksyone, andedan ak deyò alafwa, pou detèmine ki anplwaye, materyèl, pwosedi ak ekipman ki nesesè vrèman pou kenbe biznis lan operasyonèl.
- Idantifye operasyon ki enpòtan pou siviv ak pou repriz.
-
Planifye sa w ap fè si bilding, izin oswa magazen ou pa aksesib.
- Anvizaje si ou kapab fonksyone biznis lan yon lòt kote oswa lakay ou.
- Devlope relasyon avèk lòt konpayi pou itilize lokal yo sizoka yon katastwòf lakòz ou pa kapab itilize lokal ou.
- Aprann kichòy sou pwogram, sèvis, ak resous nan Administrasyon Etazini pou Ti Biznis (nan lang Angle).
Koute Ofisyèl lokal yo
Aprann kichòy sou plan-dijans gouvènman leta ak gouvènman lokal ou te kreye. Nan nenpòt ijans, toujou koute enstriksyon ofisyèl jesyon ijans lokal yo bay.
Resous Federal ak Nasyonal
Jwenn plis enfòmasyon sou fason pou planifye ak prepare pou inondasyon, sa pou fè pandan ak apre yon inondasyon, epitou aprann kichòy sou resous ki disponib yo. Pou fè sa, ale nan sit wèb ki anba la a:
- Federal Emergency Management Agency (nan lang Angle)
- NOAA Watch (nan lang Angle)
- American Red Cross (nan lang Angle)
- U.S. Environmental Protection Agency (nan lang Angle)
- U.S. Department of Health and Human Services, Center for Disease Control (nan lang Angle)
- Sit wèb USA Freedom Corps (nan lang Angle)
- www.FloodSmart.gov (nan lang Angle)


text:
Article from:
Creation 25(1):10–13
December 2002
Patriyach Forè Yo
Wo nan lè frèt e chèch Mòn Blanch Kalifòni, presizeman nò Vale Lanmò enfame e inospitalye a, viv posibleman òganis vivan1 pi ansyan nan lemonn lan. Li se yon pyebwa Pen Brisèlkòn ke yo bay non Biblik ‘Metouchela Ansyen’ akòz laj 4,723 lane2 li (lè yo konte kantite wonn pyebwa li). Ak gran etònman, pyebwa sa a ta gen plis pase 2,000 lane laj lè Jezi Kris te mache sou Latè.
Kesyon Biblik
Photo by Ken Ham
‘The Dead Giant’, a sequoia in Yosemite National Park, California.
Laj ‘wonn’ pyebwa sa a pre dat Biblik pou Delij Noye a (Jenèz 6–8) ki te kouvri latè a e detwi lavi anviwon 4,500 lane pase. Pa ta dwe gen okenn pyebwa vivan sou Latè jodi a ki pi gran pase Delij la. Jijman Bondye sou peche te nan fòm yon katastwòf dlo global ki te detwi tout vètebre sou latè ki te respire lè esepte sila yo ke Bondye ak lamou te prezève nan Lach la. Yon katastwòf delij dimansyon sa a ta depoze anpil epesè masif wòch sedimantè ki ta kouvri pifò sifas Latè, e ta asire ke okenn pyebwa vivan nan moman sa a pa ta rete ap grandi anplas. Konsa okenn pyebwa k’ap grandi jodi a pa ta kapab kòmanse grandi apati yon grenn pyebwa nan plas sa a anviwon 4,500 lane pase.
Yo sipoze nòmalman ke pou chak lane kwasans, yon wonn kwasans va parèt. Sa vrè jeneralman; sepandan, li se yon fè demontrab ke nan lane bon kwasans, sètadi, kondisyon imid, cho, plis pase yon wonn kwasans kapab pwodwi regilyèman. Rechèch efektivman demontre sa ak jenn plant Pen Brisèlkòn. Lè yo te konplete longè jou livè ‘nòmal’ la ak yon lanp chofaj, wonn anplis te kapab grandi.3 Nan kondisyon sezonye sipoze cho, imid e varyab yo nan premye syèk yo apre Delij Noye, li posib ke ta gen byen kèk wonn konsa anplis. Sa konte byen alèz pou kèk santèn lane yo (mwens pase 10%) diferans ant rezilta wonn pyebwa ‘reyèl’ pi ansyen yo e dat Biblik Delij la.
Sepandan, yon esplikasyon konsa ta egzajere si wonn pyebwa ki sou pyebwa vivan te bay dat plizyè milye lane plis pase sa. Kèk savan kounyeya pwopoze yon kwonoloji Pen Brisèlkòn ki pwolonje tounen nan plis pase 9,000 lane apati jodi a.4 Men sa se lè yo itilize yon metòd dat wonn pyebwa ki asosye moso pyebwa mouri (menm debri fosil) ak sa ki vivan. Metòd ‘rekiperasyon’ sa a chache kole moso pyebwa mouri ak moso pyebwa vivan pou rekipere wonn yo, pandan li itilize pwosede pi konvenab. Analiz estatistik ranfòse pwosede sa yo pou eseye elimine sibjectivite. Men nan pase, te gen aparaman kèk difikilte pou jwenn enfòmasyon byen trete pou verifye endepandaman pwosede sa yo. Sa echwe kounyeya, e plis rechèch kreyasyonis ap fèt.5 Sepandan, esansansyèl la se ke defi aparan sa yo pa soulve apati pyebwa k’ap grandi jodi a.
Èske yo deklare fondamantalman okenn pyebwa vivan pi gran pase dat Biblik Delij la? Nan reyalite wi—kèkfwa plis pase 10,000 lane. Men nou va dekouvri ke okenn nan pyebwa sa yo pa’t’ konte kantite wonn reyèl ki te gen nan yon pyebwa vivan.
Photo by John Woodmorappe
Pi Ansyen E Pi Gwo?
Lè yo itilize wonn kwasans kòm endikatè laj, Pen Brisèlkòn se petèt bagay vivan pi ansyen sou Latè. Nan plis pase 4,000 lane laj, li posib pyebwa sa yo te kòmanse grandi imedyatman apre gwo Delij la.
Pye Sekoya jeyan pami bagay vivan pi wo sou Latè jodi yo, ap grandi pou gen plizyè santèn pye wotè. Non ‘sekoya’ a se nan onè Sequoyah, lidè nasyon Chewoki endyen (1776–1842), ki te envante yon alfabè inik e montre pèp li li e ekri. Yonn nan premye liv yo nan lang Chewoki se te Bib la (1825).
Sekoya jeyan jeneralman gen sistèm rasin ki pa fon’sèlman anviwon 3 mèt (10 pye) pwofondè e rezistan anpil kont ensèk nwizib, maladi e dife. Pye Jeneral Chèman se pi masif nan lemonn. Li gen ase bwa pou bati 40 kay senk chanm chak. Yo rapòte ke po eksteryè li gen plis pase 1.3 mèt (4 pye) epesè.
Pyebwa Tasmanyen—30,000 lane laj?
Pen Ouyon (Lagarostrobos franklinii) se yon konifè peyi Tasmani (Ostrali). Nan lane 1995, jounal entènasyonal te deklare ke ta kapab gen Pen “Ouyon” laj tankou 30,000—40,000 lane.6 Anpil moun te gen enpresyon ke sa te dwe gen rapò ak kantite wonn yo, men se pa’t’ ka a. Kòman yo te jwenn dat yo? Pyebwa yo nan pozisyon patikilye sa a jenetikman idantik ak yonn lòt. Sètadi, yo repwodwi pamwayen repwodiksyon vejetatif apati yon pyebwa orijinal. Sa ta kapab siyifi ke yo te senpleman transplante’tèt yo, posibleman apati branch tonbe, oubyen nouvo kwasans ta kapab rive apati sistèm rasin anba’tè. Yo sipoze ke pwosede repwodiksyon sa a ap kontinye depi plizyè milenè, konsa “laj long” sipoze a. Nan kèk ka, yo itilize metòd dat kabòn-14 (14 C) sou sistèm rasin lan e fragman tou pre, e yo jwenn polèn Pen Ouyon nan kouch sedimantè yon lak tou pre. Nou souvan esplike sipozisyon yo ki dèyè metòd 14 C yo e erè yo ki fèt nan entèpretasyon enfòmasyon an.
Okenn Pen Ouyon pa janm date, pamwayen metòd wonn pyebwa dirèk, tankou plis pase 3,500 lane laj.
Pyebwa pi ansyen nan lemonn yo
Pen Brisèlkòn (Pinus longaeva e Pinus aristata) grandi nan kondisyon estrèm e difisil anpil nan wotè plis pase 3,000 mèt (10,000 pye). Pyebwa jeyan plen rezin, plen ne, aparans fantòm sa yo asire ke yo reziste atak kont bakteri, chanpiyon e ensèk. Yo grandi estrèmeman lan. Diran sezon kwasans ànyèl’sèlman anviwon 45 jou yo, yo kapab ajoute yon tikras tankou 2.5 santimèt (1 pous) sou lajè yo chak san lane.7 Pandan li’sèlman rive nan yon wotè maksimòm anviwon 18 mèt ( 60 pye), lajè Pen Brisèlkòn pi laj la, ke yo rele ‘Patriyach Ansyen’, se yon masif 11.2 mèt (36 pye 8 pous).
Dezyèm pyebwa vivan pi ansyen yo konnen an, ki ak yon laj wonn pyebwa verifye 3,631 lane, se yon Pye Alès nan peyi Chili, Amerik Sid. Tankou yo konnen li tou sou non Siprès Patagon, yo kwè espès sa a gen rapò ak bwawouj (sekoya) jeyan Amerik Nò. Nan yon fason enteresan, Chal Dawin te rele li “Fitzroya cupressoides” nan onè Robert FitzRoy, kapitèn bato H.M.S. Beagle.8
Pyebwa pi wo nan lemonn yo
Pyebwa vivan pi wo yo konnen an se pyebwa Mendosino, yon jeyan bwawouj (sekoya) (Sequoia sempervirens) yo jwenn pre Oukya, Kalifòni, Etazini. Li mezire ofisyèlman 112 mèt (367 pye 5 pous). Sepandan, yon ekaliptis Ostralyen (frenn) ki te depase li nan wotè te tonbe nan Viktori, Ostrali, nan lane 1872. Yo te kwè li te prèske 150 mèt (492 pye) wotè oubyen menm wotè ak yon bilding 36 etaj, e rete pyebwa pi wo yo janm “konnen” ki viv.9
Plas anpil nan pyebwa “presye” sa yo (tankou pyebwa Ansyen Metouchela oubyen Mendosino a), yo kenbe yo sekrè pou anpeche destriktè e chasè.10
Pyebwa pi laj nan lemonn yo
Rapò ofisyèl “vivan” pou gwosè se sou yon sekoya jeyan, ke yo rele “Jeneral Chèman,” ke yo kapab jwenn nan Pak Nasyonal Sekoya Kalifòni. Li kanpe nan yon wotè 83.8 mèt (275 pye), e gen 31.3 mèt (102 pye 8 pous) otou baz li, e (ak esepsyon posib yon sistèm chanpiyon anba’tè11) se’sèl òganis pi laj ki egziste sou latè. Mas kò total li plis pase dis fwa gwosè yon Balèn Ble.
Nan kòmansman yo te panse Jeneral Chèman te gen plis pase 6,000 lane laj, men sa revize kounyeya vin’sèlman 2,150 lane. Nate Stephenson Etid Jeyolojik Etazini te di: “Estimasyon nouvo laj pye Chèman lan ta kapab toujou manke plizyè syèk.” Kòman, nan itilize yon metòd trè senp “senpleman konte wonn pye bwa,” dat kapab sibi yon’tèl chanjman dramatik?
Pifò moun sipoze ke yo detèmine laj yon pyebwa “ansyen” apati kantite wonn ànyèl yo konte’sòti nan yon echantiyon twon plen pwofondè. Men sa pa prèske toujou konsa. Nan ka Jeneral Chèman lan, yo te’sèlman pran echantiyon longè yon pye, e konpare yo ak yonn lòt pou chache “endikatè” sanblab oubyen wonn diferan. Apre sa yo fè ipotèz matematik pou kalkile laj pyebwa a nan konpare mezi apati lòt chouk sekoya.12,13
Apre sa yo aplike yon apwòch inifòmitèryen (prezan se kle pase) lè yo kalkilte dat (ki pa pèmèt pou diferans nan klima pase ki kapab afekte sezon kwasans e menm pwodwi wonn anplis). Yo montre sa trè inegzak nan ka Jeneral Chèman lan. Sa ta pi egzak si yo te kapab pran echantiyon dirèk nan twon jiskofon pyebwa a. Men pwosede konsa difisil anpil sou gwo pyebwa, paske echantiyon twon òdinèman mens tankou kreyon. Sa se paske yon pwosede pwofondè konplèt ki itilize ekipman pisan laj ta enplike domaj enpòtan pou pyebwa a. Brèf, yo konn deklare dat pi long akòz gwosè enòm pyebwa a.
Nan yon fason enteresan, Nate Stephenson di tou: “Pifò nan sekoya pi laj yo reyèlman laj mwayen. Men yo toujou ap grandi tankou adolesan. Chak lane, li ajoute ase bwa pou fè yon pyebwa yon pye (30 santimèt) nan dyamèt e plis pase 100 pye (30 mèt) wotè.” Li ajoute: “Jenn laj pyebwa pi laj nan lemonn lan vini tankou yon bagay sipriz.”12
Biyolojis plant dakò, e menm espere, ke pyebwa ansyen, mayifik, ki grandi ak fòs sa yo ta kapab kontinye grandi pou plizyè milye lane nan fiti. E yo ta espere, konsa, ke pa gen okenn rezon poukisa anpil pami yo pa ta kapab kòmanse lavi yo anpil, anpil milye lane pase. Men pa gen okenn prèv ke okenn nan yo date anvan Delij la. Menm metòd konparezon sipoze a, nonb koupe a sanble anviwon 4½ a 5 mil wonn. Sa vrèman korresponn ak atant ki baze sou Bib la.
Poukisa pa gen pyebwa pi ansyen?
Piske patriyach mayifik forè diskite isit yo kanpe silansyezman ap grandi depi plizyè milye lane, ap fè lwanj Bondye, Mèt Achitèk la, sa sigjere ke yo dwe pratikman envensib devan atak ensèk nwizib, maladi, dife sovaj, e lòt bagay sanblab. Dilèm lan pou kwayan laj long, ki moke istwa Biblik yon Delij global la, se ke: si gen pyebwa ki kapab dire lontan konsa, poukisa pa pi lontan? Poukisa pa gen k’ap grandi jodi a ki gen, sètadi 7, 8 oubyen 9 mil lane laj lè yo konte dirèkteman wonn pyebwa?
Sa pa yon mistè pou sila yo ki kwè nan Bib la, paske li se evidans klè ki koresponn ak Pawòl Bondye a. Istwa Bib la konsènan yon Delij global la vrè e garanti konfyans.
Referans e nòt
- Nou itilize isit mo “vivan” an nan yon sans biyolojik. Nan izaj biblik, plant pa nephesh chayyah (kreyati vivan), konsa lanmò biyolojik yo pa gen menm siyifikasyon biblik ak lanmò kreyati sa yo ki se (antilòp, pa egzanp). Întoarcete la text.
- Discovery, 1 July 2002. Întoarcete la text.
- Variable production of growth rings in Bristlecone Pines, 26 June 2002. Întoarcete la text.
- Morris, H.M., The Biblical Basis for Modern Science, Master Books, Green Forest, p. 418, 2002. Întoarcete la text.
- Yon dokiman nan preparasyon pou pwochen Konferans Entènasyonal sou Kreyasyonis, e pou soumèt devan CMI’s refeered journal, Journal of Creation. Întoarcete la text.
- Living tree “8,000 older than Christ”(?), Creation 17(3):26, 1995. Întoarcete la text.
- Growth characteristics, 1 July 2002. Întoarcete la text.
- Among the oldest living things, 2 July 2002. Întoarcete la text.
- Trees, 2 July 2002 Întoarcete la text.
- Aparaman, yon jenn etidyan te koupe yon Pen Brisèlkòn ansyen pou bi rechèch. Întoarcete la text.
- Humungus fungus,  , 30 July 2002. Întoarcete la text.
- Largest tree a mere stripling,  , 11 December 2000. Întoarcete la text.
- A new age for the world’s largest tree,  , 12 December 2000. Întoarcete la text.


text:
Nan Irak, otorite yo fè konnen yon seri de bonm ki eksploze nan Bagdad e nan yon vil ki o-sid kapital la koze lanmò 26 moun omwen.
Eksplozyon Bagdad yo --ki fèt youn aprè lòt nan yon mache kote yo vann bèt domestik-- frape sitou Kazimiya, yon katye kote majorite moun yo se irakyen ki sòti nan ras chiyit la.
Bilan: plis pase yon douzèn moun pèdi lavi yo. Sa rive pandan mache a te chaje ak achtè ki tap fè makèt pou tout yon semèn.
Yon lòt atak dewoule nan yon ti vil ki rele Shamali, nan pwovens Hillah, o-sid Bagdad, kote 2 eksplozyon fèt preske an menm tan nan yon mache ki te plen aktivite. 13 moun pèdi lavi yo.


text:
Ta lan prentan 2006, gouvenman Florid pase Pwopozisyon Lwa Sena 888 ki vin kreye ‘Lwa Florid sou Teknoloji Renouvlab ak Efikasite lan Enèji’. Pami lòt bagay, lwa sa a etabli kreasyon yon semèn Efikasite Enèji ki pèmèt acha san ou pa peye taks sou aparèy elektwomenaje ak lòt pwodwi ki kalifye kòm efikas lan konsomasyon enèji yo. An plis yon pwogram yo rele Pwogram Don pou Teknoloji Enèji Renouvlabte kreye pou ofri rabè bay pwopriyetè kay ak biznis si yo achte e enstale sistem fotovòltayik ak solè tèmal.
Pwojè lwa a bay tou egzampsyon taks pou ekipman, machinn ak lòt materyèl pou teknoloji enèji altènatif, li kreye tou kredi taks pou envestisman ki fèt lan teknoloji enèji renouvlab e, li etabli kredi taks pou ankouraje devlopman ak ekspansyon de enstalasyon ki pwodwi enèji renouvlab lan Florid.
Pwogran Don pou Teknoloji Enèji Renouvlab.
Akonte de 1 Jwiyè 2006 pou rive 30 Jwen 2010, nenpòt ki rezidan lan eta a ki achte ak enstale yon nouvo sistem fotovoltayik 2 kilowat ou plis, yon sistem solè tèmal ki pwodwi omwen 50 pousan konsomasyon dlo cho yon bilding, oswa yon system pou rechofe pisinn ak solè tèmal, elijib pou you ristoun sou yon pòsyon lan pri sistèm enèji solè a.
Pou kalifye pou ristoun la, se pou sistèm yo enstale pa yon moun ki genyen lisans leta pou fè sa e se pou li konfòme ak kòd ki reglemante enstalasyon yo. Montan ristoun pou sistèm fotovòltayic yo pwal $4 pa wat, e li pap janm depase $20,000 pou yon residans oswa $100,000 pou yon biznis, enstalasyon piblik oswa yon ki pou yon òganizasyon ki pa nan fè pwofi, e sa inkli kondominyòm ak bilding ki genyen apatman.
Pou sistèm solè tèmal nan rezidans, ristoun la pwal $500. Pou yon biznis, enstalasyon piblik oswa yon ki pou yon òganizasyon ki pa nan fè pwofi e sa enkli kondominyòm ak bilding ki genyen apatman, ristoun la pwal $15 pa BTU ak yon maksimòm de $5,000. Pou yon sistèm chofaj solè pou pisinn, ristoun la pwal $100 pa enstalasyon.
Semèn Efikasite Enèji fòm Ristoun ak fòm pou aplike pou don.


text:
Batay sou salè minimòm la ann Ayiti se batay otonòm ouvriye yo ak tout lòt travayè!
amerik santral / karayib |
community struggles |
press release
Saturday June 13, 2009 01:33 by Komite Otonòm Pwogresis Ayisyen - KOPA
Afè nou pap janm bon anba kapitalis la!
Depi lontan, klas dominan yo, prensipalman boujwazi-a, ap mobilize mas popilè yo pou yo atenn objektif politik reyaksyonè yo. Yo mobilize klas domine yo, ak èd enperyalis yo, pou desann gouvènman reyaksyonè ki pa t’ap defann enterè yo nan gou bouch yo. Yo fè pwomès boul malatchonn pou atenn enterè objektif reyaksyonè yo. Yo òganize karavann libète an Ayiti ak andeyò peyi-a, pou foure yon kontra sosyal po patat nan gagann nou. Kounye-a ouvriye yo ap mande branch egzekitif la ratifye ajisteman salè minimòm 200 Goud la ke palman fin vote depi 5 Me 2009.
Depi yon bon bout tan, ouvriye yo ap goumen pou yon ogamantasyon kòrèk salè minimòm la. Kounye-a, administrasyon Preval/Pyè Lwi-a, ap pwopoze yon nouvo seri negosyasyon. Sa se yon mannèv politik k-ap fè dilatwa pou demobilize ouvriye yo ak travayè yo. Magouy sa-a mache pye pou pye ak represyon grenn kraze ki fèk tanmen sou travayè yo nan jou ki te Premye Me-a ansanm ak represyon sou etidyan yo nan 5, 6 ak 8 jen ki sot pase la-a.
Men klas ouvriyè-a ann Ayiti pa nan batay sa-a pou kont li. Ouvriye ayisyen yo ap ranmase sipò nan men frè ak sè konsyan yo na lòt peyi e nan men tout pwogresis ki deside koupe fache ak politik boujwa yo. Nou menm, ouvriye ak tout kan popilè-a, nou pa annik la pou n’al vote pou depane kapitalis yo lò yo an kriz. Nou la pou defann enterè nou. Nou dwe defann dwa fondamantal nou pou nou kapab jwenn yon bonjan travay ak yon bonjan salè pou nou sa fè fas a bezwen fanmi nou.
Salè minimòm 200 Goud la ($5 pa jou) se yon ajisteman, se pa yon OGMANTASYON. Anplis, li gen 5 an reta e li ilegal: apati Atik 137 Kòd Travay la, li ta dwe 450 Goud minimòm pou kounye-a. Menm lò ajisteman sa-a ilegal, ouvriye yo ap pran li. 200 Goud la se yon pa annavan nan ranmase fòs pou plis batay toujou. Salè minimòm sa-a se senpman $0.62 lè. Okenn èt imen kenpòt kote yo ye pa ta dwe fòse viv nan kondisyon kras konsa. Ayiti se lanfè pou mas yo e se yon paradi pou boujwa fè tout kalte pwofi. Madigra demokrasi sa-a fin tonbe. Ouvriye yo ap goumen pou pwòp enterè yo. Y’ap trase chimen pa yo pou yo soti nan mizè kras sistèm eksplwatasyon-an kreye a. Se pa yon batay dèyè ki politisyen, ki popilis, osnon ki restavèk enperyalis ki pral dirije yo. Se yon batay k’ap mennen apati enterè pa yo.
Boujwazi ayisyen-an, enperyalis la, fòs okipasyon an ak gouvènman an deklare ouvriye yo lagè asanm ak etidyan k’ap sipote yo. Anpil nan etidyan sa-yo se pitit ouvriye yo ye. Yo konnen lò paran yo pa ka fè fas a responsablite yo. Yo konnen sa sa vle di al chita nan yon sal de klas vant vid malgre paran yo ap travay.
Batay sou salè minimòm lan, montre klèman vrè vizaj demokrasi boujwa-a. Nou menm travayè, nan vant enperyalis la, nan nèsing hom yo, nan faktori yo, nan lotèl yo, batay sa-a ki tanmen Ayiti-a se batay pa nou tou li ye. Ouvriye Ayisyen k’ap goumen pou dwa yo e batay n’ap mennen isit Se Menm Batay la. TOUT BATAY SA-YO SE YON SÈL BATAY. Nou dwe konstwi pwòp òganizasyon otonòm pa nou pou defann dwa nou. Se premye pa nan pote solidarite nou ak frè ak sè nou yo nan lòt peyi tankou Ayiti.
Rele moun lakay, kominike mesaj ba yo: Travay nan faktori isit, ak nan nèsing hom, nan lotèl yo se lanfè tou. Diferans la sèke anpil ouvriye isit te bay san yo, vi yo pou sèten dwa n’ap benefisye sou yo e ke boujwa yo pa bò isit la vle reprann nan men nou pitipiti. Lavni nou nan men ou. Lavni nou se batay nou.
PWOMÈS BOUJWA SE BOUL MALATCHONN!
SE BATAY JODI A KI DEMEN MIYÒ NOU!
This page has not been translated into Nederlands yet.
This page can be viewed inEnglish Italiano Deutsch


text:
LAMEZON BLANCH
Biwo Sekretè Laprès la
Pou Pibliye Imedyatman 14 janvye 2010
____________________________________________________________________
PAWÒL PREZIDAN AN SOU EFÒ KAP FÈ POU REKIPERASYON ANN AYITI
Salon Resepsyon Diplomatik
10:10 A.M. EST
PREZIDAN AN: Bonjou, tout moun. Mwen bay administrasyon mwen an lòd pou yo antreprann yon efò rapid, byen kowòdone e agresif pou sove lave epi pou sipòte rekiperasyon kap fèt ann Ayiti a.
Dega nou soufri ann Ayiti yo se bagay ki rive nan nivo yon gwo katastwòf, epi nou pral bezwen chak eleman nan kapasite nasyonal nou pou nou fè fas a yon si gwo dezas – diplomasi ak asistans nan devlopman; pouvwa militè nou; epi, sa ki pi enpòtan, konpasyon peyi nou an. Epi maten an, mwen genyen avèk mwen plizyè manm ekip sekirite nasyonal mwen an ki a kowòdone travay sa a.
Mwen te fè chak nan lidè sa yo konnen Ayiti dwe pi gwo priyorite pou depatman yo ak ajans yo koulyeya. Se youn nan moman ki mande lidèchip ameriken an. Pou byenèt chak nan sitwayen nou yo ki ann Ayiti, pou byennèt pèp Ayisyen an ki tèlman soufri, epi pou byennèt imanite ke nou tout pataje an, nou kanpe an solidarite ak vwazen nou yo ki osid de peyi nou an, paske nou konnen se sèl gras Bondye ki prezève nou tout.
Maten an, mwen kapab rapòte premye gwoup sekourist ak travayè imanitè yo deja nan peyi a epi yap travay. Nou te voye yon ekip ki pou fè sondaj lannwit pou idantifye zòn ki dwe gen priyorite yo pou èd ak asistans, epi nou te pataje rezilta envestigasyon sa a ak tout depatman nan gouvènman ameriken an, epi ak patnè entènasyonal kap voye sipò tou. Ekip kap chèche epi kap fè sovtaj yo ap travay san pran souf pou sove lavi. Militè nou yo rantre nan ayewopò a epi yo prepare li pou resevwa gwo ekipman ak resous ki nan wout yo, epi pou resevwa yo 24 èdtan pa jou. Yo mete yon sistèm transpò ayeryen pou fè livrezon atik ki pi an demann yo, tankou dlo ak medikaman. Epi nou kolabore ak gouvènman ayisyen an, Nasyonzini, epi ak lòt peyi ki sou plas tou.
Nou pa gen pi gwo priyorite pase sekirite sitwayen ameriken yo, epi nou te mete ameriken ki fraktire yo nan elikoptè pou yo kapab kite Ayiti. Nap fè lòt evakyasyon anplis, epi nap kontinye fè sa pandan pwochen jou kap vini yo. Mwen konnen gen anpil ameriken, espesyalman ayisyano-ameriken, ki bezwen enfòmasyon sou fanmi yo ak zanmi yo. Epi Depatman Deta mete yon nimewo telefòn anplas ak yon adrès imèl ou kapab jwenn nan www.state.gov
– www.state.gov--
pou w ka mande enfòmasyon sou fanmi w yo. Epi ou fèt pou konnen nou pap pran souf toutotan nou pa konnen ki kote tout konpatriyòt ameriken nou yo ki andanje yo ye.
Menm pandan nou fè travay la osi rapidman posib, lap pran kèk èdtan --- e nan kèk sikonstans, kèk jou --- pou nou mete tout moun ak tout resous nou yo nan peyi a. Kounyeya machin pa ka pase sou wout ann Ayiti yo, pò prensipal la domaje anpil, nou fenk kòmanse jwenn mwayen kominikasyon, epi replik tranblemandtè an ap kontinye.
Pa gen anyen nan tout sa nap fè yo ki sanble lap fèt rapidman ase si w gen moun w ki kole yon kote, si wap dòmi nan lari, si w pa kapab bay pitit ou yo manje. Men li enpòtan pou tout moun ann Ayiti konprann, koulyeya youn nan pi gwo travay sovtaj kap fèt nan listwa denye deseni nan wout pou rive Ayiti. Gen lòt ekip ameriken kap vin rekipere ak sove moun toujou ki nan wout. Plis manje. Plis dlo. Doktè, enfimyè, pèsonèl anbilans. Plis moun, ekipman ak kapasite ki kapab fè sa ki deside ant lavi ak lanmò.
Fòs lame ameriken yo nan wout to pou pote sekou nan efò sa a kap fèt la. Plizyè bato gadkòt deja la ap bay tout bagay depi sèvis debaz tankou dlo, sipò teknik, ki enpòtan pou gwo travay lojistik enpòtan sa. Gen gwoup nan 82nd
Airborne Division nan Lame a kap rive jodiya. Nap voye yon Marine Expeditionary Unit, pòtavyon USS Carl Vinson lan, epi yon bato Navy a, ki yon lopital tou, yo rele the Comfort.
Epi jodiya, map anonse tou yon envestiman $100 milyon dola ki pral fèt touswit pou sipòte travay sovtaj sa a. Sa vle di plis ekipman pou sove lavi, manje, dlo ak medikaman moun pral bezwen yo. Envestisman sa a ap ogmante pandan ane ki pral vini an paske nou pral kòmanse yon travay rekiperasyon a lontèm pou trajedi inimajinab sa a.
Etazini ap tabli plizyè patenarya pou li reyalize travay sa a mande a. Nap table patenarya ak pèp Ayisyen an. Epi sa vle di gouvènman ayisyen an, ki bezwen sipò nou pandan lap remete tèt li sou pye apre devastasyon tranblemandtè sa a. Sa vle di tou anpil ayisyano-ameriken ki deside ede zanmi yo ak fanmi yo. Epi mwen mande VisPrezidan Biden pou li rankontre ak manm kominote ayisyano-ameriken nan zòn sid nan Florida a, kap fè travay mobilizasyon pou ede pèp Ayisyen an, fen semenn sa a, .
Nou pral travay ansam ak Nasyonzini ak anplwaye li yo ak kas ble yo ki tèlman devwe, espesyalman sa ki soti nan Brezil yo, ki deja nan peyi a pou yon travay estrawòdinè yap fè pou kenbe lapè nan peyi a. Epi mwen vle voye senpati nou tou bay Nasyonzini ki fè pi gwo pèt li janm konnen depi li egziste. Nou pa doute nou kapab kontinye fè travay anpil anplwaye Nasyonzini nou pèdi yo te fè a epi nou wè eritaj yo kite ann Ayiti a se lespwa pou lavni.
Nou pral travay ak lòt nasyon ak òganizasyon. Epi se sak fè mwen chèche pale ak lidè toupatou nan Etazini epi ak lidè lòt kote ankò kap voye resous pou sipòte travay sa a. Epi nap rantre nan yon gwo rezo òganizasyon nongouvènmantal toupatou nan peyi a ki konprann lit pèp ayisyen an ap mennen chak jou yo.
Menm pandan nou deplwaye resous nou yo nan kadijans sa a, nou mande jenewozite ak konpasyon pèp ameriken an. Mwen vle remèsye tout ameriken ki reponn an gran nonm pou kontribye nan efò sa a. Mwen vle ankouraje tout ameriken ki vle ede pou yo ale nan whitehouse.gov pou yo kapab aprann pi plis toujou. Epi nan pwochen jou yo, nou pral kontinye travay ak moun ak òganizasyon ki vle patisipe nan efò sa a.
Anfen, mwen vle pale dirèkteman ak pèp ayisyen an. Pa gen anpil popilasyon nan lemonn ki andire difikilte ou konnen yo. Byen lontan anvan trajedi sa a, lavi kotidyen sèlman, e byen souvan, te mande pou moun lite anpil. Epi apre w fin soufri pandan si lontan, pou w twouve wap fè fas ak laterè sa a, sa dwe fè kèk moun gade anlè epi mande, èske yo abandone nou?
Nou di pèp ayisyen an kareman epi ak konviksyon, yo pa abandone ou, yo pap bliye ou. Nan moman ki pi difisil pou ou a, Etazini kanpe avèk ou. Lemonn kanpe avèk ou. Nou konnen ou se yon pèp ki fò epi ou debwouya. Ou andire yon dosye esklavaj ak lit, katastwòf natirèl epi rekiperasyon. Epi malgre tou, ou pa janm pèdi kouraj ou epi lafwa ou pa janm ebranle. Kifè jodiya, ou dwe konnen èd la nan wout -- gen pi plis èd kap vini toujou.
Mèsi tout moun, mèsi anpil.


text:
Yon kamikaz atake yon mini bus ki t ap transpòte etranje tou prè Kapital Afganistan an, Kaboul ; omwen 12 moun mouri.
La polis fè konnen omwen 9 travayè etranje avèk chofè yo ak 2 lòt afgan mouri nan eksplozyon ki fèt tou prè ayewopò Kaboul la.
Kamikaz la te eklate yon machin ki te chaje ak eksplozif tou prè mini-bus la sou otowout prensipal ki mennen nan ayewopò a.
Otorite afgan yo di etranje yo ki te gen pami-yo sud afriken avek russ tap travay pou yon konpayi prive ki baze nan ayewopò-a.
Gwoup rebel Hezbe islami an pran responsabilite pou atak sa a, li di li te itilize yon kamikaz fi kom revanj pou fim anti-islam nan.


text:
Ranfòsman kapasite manm radyo ak òganizasyon nan "Installation et maintenance de l'énergie altenative"
« Bay fanmi yo manje e pwoteje tè agrikòl yo »...Publié le 20 octobre 2014
Deklarasyon ki soti nan atelye refleksyon jou 15 oktob 2014 la, ki se jounen entènasyonal Fanm riral nan Twou di Nò.
Nou menm fanm peyizan ki soti nan plizyè òganizasyon kap travay nan 12 komin depatman Nòdès ak 15 komin nan depatman Nò, nan kad refleksyon ak brase lide nou fè nan okazyon jounen fanm riral sa a, nou konstate :
1. Pifò fanm nan zòn Nò ak Nòdès gen plizyè gwo baryè ki anpeche yo rive (...)
Mwa oktòb la se mwa kreyòlPublié le 1er octobre 2014
Komite pou tabli Akademi Kreyòl Ayisyen an lanse mwa oktòb la, mwa kreyòl. Nan yon konferans pou laprès jounen mèkredi 1er oktòb la, mesye/dam komite (...)
Lòt Atik
- Mwa oktòb la se mwa kreyòl
- Haiti-Rép. Dom. : Le journaliste et entrepreneur Ives-Marie Chanel victime d’agression et vol à main armée près de Santo Domingo
- GARR atire atansyon otorite peyi d Ayiti sou sitiyasyon Ayisyen ki al chèche lavi nan peyi Brezil
- Mouvman patriyotik demokratik popilè (MPDP) yon nouvo zouti politik
- 20 lane apre, Fondasyon JMV ap mande jistis pou pè Jean Marie Vincent
- Bilan 15èm edisyon inivèsite popilè a
- Ebola, yon nouvo epidemi otorite yo ta dwe fèmen baryè pou li
- Ayiti, 99 lane aprè, fòs okipasyon an toujou la. Ayisyen patriyòt an n ranmase fòs nou pou n reprann dwa granmoun peyi a.
- Tèt Kole ti Peyizan ayisyen denonse konze ak jida k ap kontinye likide richès peyi a nan okazyon 27 lane masak Jan Rabèl.
- Kolera, ki moun ki responsab ?


text:
Freedom of Expression
Si ou deja yon manb sou ANMWE! ou ka lyen Facebook ak akawont ou.
ATANSYON: Si ou lyen ANMWE! ak Facebook ansanm password ou ap chanje, w'ap bezwen chwazi yon lòt password, e chak fwa ou vin sou ANMWE w'ap bezwen klike sou sou bouton Facebook lan ki di "SIGN IN WITH FACEBOOK".
ETAP 1
Ale sou www.anmwe.com epi klike sou LOGIN, Oubyen jis ale sou adrès sa a www.social.anmwe.com
ETAP 2
Klike sou bouton Facebook lan ki gen koulè ble an ki di "SIGN IN WITH FACEBOOK"
ETAP 3
Si ou deja LOGIN sou Facebook, gen posibilite pou pa wè Etap 3, sistèm nan ap sote li epi li ap voye'w nan Etap 4 lan. Men si ou pa te LOGIN w'ap bezwen pou ou antre email ak password Facebook ou, epi klike bouton ble an ki di LOG IN
ETAP 4
ANMWE! ap mande'w pèmisyon'w pou li ka itilize enfòmasyon Facebook ou, tankou, Non'w, email ou, etc... Klike bouton "ALLOW" pou kontinye.
ETAP 5
Si ou deja yon manb sou ANMWE! selekte "A MEMBER TO THIS SITE" epi klike NEXT. Men si se pou la premyè fwa ou ap kreye yon kont (account) sou ANMWE! selekte "I AM A NEW USER" epi aksepte ak tèm e kondisyon sit lan, epi klike NEXT
ETAP 6
Kòm ou se yon manb sou ANMWE! ou ap bezwen pou ou verifye sa a. W'ap bezwen pou antre Email oubyen Username apre sa antre Password ou epi klike bouton LOGIN pou ou kontinye
ETAP 7
Kongratilasyon ANMWE! ou ak Facebook ou lyen ansanm klike CONTINUE pou ka aktive li
ETAP 8
Pa bliye chak fwa w'ap bezwen login sou ANMWE fò ou klike sou bouton Facebook lan "SIGN IN WITH FACEBOOK
Mèsi paske ou pran tan pou kreye kont (account) sa sou ANMWE!, Staf ANMWE! an apresye sa anpil, envite zanmi'w, fanmi'w, tout moun ou konnen, Mèsi anpil


text:
Vis-Prezidan Edmonson pral fè konferans deprès anyèl “Yon Bal Tiye Fèt la” jou 31 desanm
MIAMI, FL –Vis Prezidan Konte Miami-Dade Audrey M. Edmonson ak Majistra Vil Miami Tomas Regalado ap òganize konferans deprès anyèl yo an “Yon Bal Tiye Fèt la” pou kapab anpeche rezidan yo itilite zàm afe pou tire anlè pou selebre Lavèy Joudelan. Konferans deprès la ap fèt nan Moore Park, 765 N.W. 36 St. a 10:00 a.m. Epitou, gen manm fòsdelòd lokal yo, klèje ak asosiyasyon katye yo k’ap patisipe nan evennman an.


text:
Yon gwo-gwo chalè se yon peryòd long lè li fè cho anpil, epi peryòd la vini avèk anpil imidite. Kondisyon sa yo kapab danjere epi menm menase lavi pou moun ki pa pran bon jan prekosyon.
Etap 1: Jwenn yon Twous
- Jwenn yon Twous Pwovizyon pou Ijans, ki genyen ladan atik tankou manje ki p ap gate, dlo, ak yon radyo ki fonksyone avèk pil oswa avèk manivèl, flach ak pil siplemantè.
Etap 2: Fè yon Plan
Prepare Fanmi Ou
- Fè yon Plan-Dijans pou Fanmi Ou. Fanmi ou kapab pa ansanm lè genyen yon katastwòf, kidonk li enpòtan pou konnen kijan youn ap kontakte lòt, kijan n ap tounen ansanm ak sa w ap fè sizoka genyen yon ijans.
- Plan mete kote fanmi ou ap reyini, nan ak deyò katye imedyat ou.
- Li kapab pi fasil pou fè yon apèl entè-iben pase pou rele nan vilaj la, kidonk yon kontak deyò vil la kapab nan yon pi bon pozisyon pou kominike avèk manm fanmi ki separe yo.
- Ou kapab vle chèche enfòmasyon tou sou plan nan kote fanmi ou yo pase tan: travay, gadri ak lekòl. Si pa genyen plan, anvizaje sèvi kòm volontè pou kreye youn.
-
Asire ou konsidere bezwen espesifik manm fanmi ou
- Fè travayè sosyal ak founisè sèvis gadri yo konnen plan ou.
- Fè plan pou bèt kay ou
- Swiv yon klas Ekip Repons pou Ijans nan Kominote (CERT) nan Citizen Corps chapter ki nan zòn ou (nan lang Angle) Mete ou ajou avèk fòmasyon an.
Etap 3: Enfòme Ou
Prepare Lakay Ou
- Enstale è-kondisyone fenèt yo kòrèkteman; izole yo si li nesesè.
- Tcheke tib reglaj lè a pou bon jan izolasyon.
- Enstale reflektè fenèt tanporè (pou itilize ant fenèt yo ak rido yo), tankou katon ki kouvri avèk papye aliminyòm, pou fè chalè sòti deyò.
- Pòt kont kouran lè ak rebò pòt yo pou kenbe lè a fre andedan.
- Kouvri fenèt ki resevwa solèy maten ak apremidi avèk rido, tent, ovan, oswa pèsyèn. (Ovan oswa pèsyèn ki bay sou deyò kapab diminye chalè ki antre nan yon kay a apeprè 80 pousan.)
- Kite doub-fenèt yo louvri pandan tout ane a.
Koute Ofisyèl Lokal yo
Aprann kichòy sou plan-dijans gouvènman leta ak gouvènman lokal ou te kreye nan zòn ou. Nan nenpòt ijans, toujou koute enstriksyon ofisyèl jesyon ijans lokal yo bay.
Pou jwenn lòt enfòmasyon sou fason pou planifye ak prepare pou gwo-gwo chalè, ale nan sit wèb: Federal Emergency Management Agency (nan lang Angle), NOAA Watch (nan lang Angle) oswa American Red Cross (nan lang Angle).


text:
WASHINGTON, DC— Mme. Elizabeth L. Littlefield, prezidant e direktris ekzetif Kòporasyon Pou Envestisman Aletranje (OPIC) ap rive lendi 25 fevriye a ann Ayiti nan tèt yon delegasyon reprezantan gwoup la nan peyi karibeyen an pou y al fè chita-pale ak dirijan ayisyen yo e evalye pèspektiv envestiman nan kèk domèn devlopman enpòtan, tankou enfrastrikti, enèji, sekirite alimantè ak lasante.
Pandan vizit li a, madam Littlefield pral lanse tou yon inisyativ lojman pou plizyè fanmi ki pa genyen gwo mwayen. Plis pase 4 mil ayisyen pral benefisye inisyativ sa a ki apiye prè ipotèk ki pa twò wo ak prè pou fanmi ki pap reyalize gwo lajan ak ti antrepriz pou ede yo repare dega yo sibi ou ki te afekte nan tranblemann tè janvye 2010 la.
OPIC deja ede rebati yon izin farinn enpòtan pou popilasyon ayisyen an ki te kraze nan goudougoudou 2010 la. Rekonstriksyon minotri a, ki rebati dapre kòd anti-sismique deja ogmante kapasite pwodiksyon izin nan, gras ak ekipman modèn ki enstale ladan. Rekonstriksyon an kreye 150 nouvo djòb e l ogmante òf ak distribisyon farin nan peyi a.
Kòporasyon Pou Envestisman Prive Aletranje-- yon Enstitisyon finans pou devlopman gouvènman ameriken an--mobilize kapital prive pou ede leve defi devlopman yo e atravè demach sa a li kore politik etranjè Lèzetazini. E puiske OPIC ap travay ak sektè prive ameriken an, li ede antrepriz ameriken yo genyen pye yo plante nan mache "emèjan yo" kap kreye revni, travay ak opòtinite kwasans alafwa Ozetazini e aletranje.
Vizit madam Elizabeth L. Littlefield Ayiti a ap bout 28 fevriye.


text:
PÒTOPRENS, Ayiti – Nan yon efò poul ede peyi a ekonomize yon manman lajan, Prezidan Michel Martelly fè konnen ke li pral mete men nan pwojè rekonstriksyon a pou rebati Palè Nasyonal la.
"Jounen jodiya, peyi a ap travèse yon kriz ekonomik grav. Sa vle di ke nou pa dwe gaspiye lajan peyi a," Martelly di. "Lè yo te montre'm konbyen kòb lap koute pou nou rekonstwi Palè Nasyonal an, sezisman te pran'm. Mwen poze tèt mwen kesyon mande kisa'm ka fè pèsonèlman poum ede peyi a redwi kokenn depans sa. Pandan map reflechi konsa, yon lide fè fap li rantre nan tèt mwen. Aprè pliziè konvèsasyon avèk kontraktè a, nou antann nou poum mete men tou nan travay la."


text:
Klike Kouri al nan byen vit kite sit sa a. Aprann plis
Pou èd touswit, tanpri rele Liy Dirèk pou Vyolans Domestik nan Florid la nan 1-800-500-1119
Depatman Legal
Clearinghouse Project te kòmanse nan ane 1997 kòm yon pwogram pilòt, premye nan peyi a, pou ofri reprezantasyon legal pou moun ki viktim nan vyolans domestik nan odyans final yo pou Rekòmandasyon pou Pwoteksyon Kont Vyolans Domestik, epitou pou ofri konsèy ak konsiltasyon legal pou viktim yo. FCADV fè sou-kontra avèk founisè sèvis legal yo (Avoka Clearinghouse yo), ki aksepte rekòmandasyon kliyan nan Florida's refij/sant kont vyolans domestik sètifye Florid toupatou nan eta a. Pwojè a te se yon siksè san kondisyon, epi anpil lòt kowalisyon eta ofri sèvis legal pou moun ki viktim nan vyolans domestik selon modèl Clearinghouse la. FCADV ofri tou fòmasyon ak asistans teknik pou Avoka Clearinghouse li yo.
Liy Dirèk pou rapòte Vyolans Domestik
FCADV fè sou-kontra avèk Florida Legal Services yo pou opere Liy Dirèk pou Rapòte Vyolans Domestik. Viktim k ap viv nan eta Florid yo kapab resevwa konsèy legal gratis ak enfòmasyon sou rekòmandasyon depi yo rele 1-800-500-1119 ak peze seleksyon #3.
Avèk finansman Department of Justice, Office of Victims of Crime, FCADV nan tèt ansanm avèk Florida Legal Services, Inc. ak the Rural Women's Health Project, te devlope yon fotonovela pou manm kominote travayè agrikòl sezonye ki pale lang Panyòl yo pou bay yo enfòmasyon konsènan Sèvis Liy Dirèk Legal la.
Jwenn Èd Kounye a – Liy Dirèk Legal
1-800-500-1119, estansyon 3. Deyò Florid, moun k ap rele yo kapab konpoze 1-850-385-0611.
Legal Hotline fonksyone ant 8:00 a.m. ak 4:00 p.m. Lendi jiska Vandredi. Si ou rele apre lè biwo fèmen, ou kapab kite yon mesaj sou repondè liy dirèk la, epi y ap retounen ou apèl yo pandan lè biwo louvri.
Lè ou rele, yon moun ki pa avoka ap reponn telefòn nan, l ap chèche konnen si ou an sekirite, epi l ap mande ou kèk enfòmasyon debaz. Moun nan ap mande ou non ou ak yon nimewo pwoteje kote avoka liy dirèk la kapab rele ou apre.
Answit, yon avoka liy dirèk la ap kontakte ou epi l ap pran enfòmasyon yo nan telefòn, l ap eseye reponn kesyon legal ou yo, l ap endike nenpòt lòt pwoblèm legal, epitou l ap ba ou posiblite legal yo. Avoka liy dirèk yo resevwa fòmasyon nan dinamik vyolans domestik, defans legal ak aptitid nan liy dirèk. Avoka liy dirèk yo anmezi tou pou rekòmande ou nan resous legal ak nan resous pou vyolans domestik ki nan konte kote w ap viv la.
Avoka liy dirèk yo pa kapab reprezante kliyan yo nan tribinal, oswa yo pa kapab revize oswa soumèt dokiman pou moun yo.
Trafik Moun
Liv Enfòmasyon pou Sant DV Sètifye
Human Trafficking Service Provider Manual (335kb) pou Sant kont Vyolans Domestik Sètifye yo disponib an fòma Adobe PDF.
Liv Enfòmasyon pou Avoka
Liv enfòmasyon sa a deziyen pou avoka vyolans domestik ak pou avoka vyolans seksyèl. Li ofri enfòmasyon debaz sou trafik moun ak fason pou idantifye ak ede yon moun ki viktim trafik.
Liv enfòmasyon pou avoka yo disponib nan lang Angle, Kreyòl Ayisyen, ak Panyòl.


text:
Lè ou p ap Bouje
Klike la a pou wè dyagram Refij Souplas. (nan Lang Angle)
Kit ou lakay ou, nan travay oswa nenpòt lòt kote, kapab genyen sitiyasyon lè senpleman pi bon pou rete kote ou ye a ak pou evite nenpòt ensètitid deyò.
Genyen lòt sikonstans lè ou pa bouje ak lè ou kreye yon baryè ant oumenm ak lè deyò ki pètèt kontamine, yon pwosesis ki rele "bouche chanm lan," se yon zafè siviv. Itilize enfòmasyon ki disponib yo pou evalye sitiyasyon an. Si ou remake gwo kantite debri nan lè a, oswa si otorite lokal yo di lè a kontamine anpil, ou kapab vle pran kalite mezi sa a.
Yo konsidere pwosesis ki itilize pou bouche chanm lan kòm yon mezi pwoteksyon tanporè pou kreye yon baryè ant oumenm ak lè ki pètèt kontamine deyò a. Se yon kalite refij souplas ki mande pou planifye davans.
Pou "Pran Refij Souplas ak Bouche Chanm lan"
- Mennen fanmi ou ak bèt kay ou andedan.
- Fèmen pòt yo ak kle, fèmen fenèt yo, bouch ayerasyon yo, ak rejis chemine a.
- Fèmen vantilatè, è-kondisyone, ak sistèm chofaj lè cho soufle yo.
- Pran twous pwovizyon pou ijans ou sof si ou genyen rezon pou kwè li kontamine.
- Ale nan yon chanm andedan ki genyen kèk fenèt, si li posib.
- Bouche tout fenèt, pòt ak bouch ayerasyon yo avèk bach plastik ak adeziv. Anvizaje mezire ak koupe bach la davans pou pa pèdi tan.
- Prepare ou pou aji san preparasyon epi itilize sa ou genyen souplas pou bouche twou pou ou kapab kreye yon baryè ant oumenm ak nenpòt kontaminasyon.
- Otorite lokal yo kapab pa anmezi pou bay enfòmasyon sou sa k ap pase a ak sa ou ta dwe fè. Men, ou ta dwe gade televizyon, koute radyo oswa tcheke Entènèt souvan pou konnen nouvèl ak enstriksyon ofisyèl nan moman yo vin disponib.
Aprann kijan ak kilè pou fèmen sèvis piblik yo:
Si genyen domaj lakay ou oswa si ou resevwa enstriksyon pou fèmen sèvis piblik yo:
- Chèche kouran elektrik la, dispozitif pou fèmen dlo a ak gaz la.
- Kite zouti nesesè yo toupre dispozitif pou fèmen gaz la ak dlo a.
- Montre manm fanmi ou kijan pou fèmen sèvis piblik yo.
- Si ou fèmen gaz la, se yon pwofesyonèl ki dwe louvri li. Pa eseye fè sa poukont ou.


text:
tout sa ou di segne mp3 download
Tout sa ou di Segne by Pastor VALSAINT at Gospel Assembly University Mp3
Tout Sa Ou Di Senye - Haiti Gospel Talent Team At Faith Center Church Mp3
Tout sa ou di Segne by GAM KIDS GIRLS at Gospel Assembly University Mp3
Rolimps Moise(Tout sa ou di segnè) Mp3
Haitian gospel Seigneur mwen pa gen persôn Mp3
Ranpli-m: Paster Widmarc Mp3
Lochard Remy - Ségnè / M bezouin prézans / Ou - Version 1 Mp3
Les gilbert - sa ou ye pou mwen Mp3
Segne Angnin M-pa Ka Ba Ou Mp3
(Kitemelem sim pa sitizen sou te sa) Haiti Bouke Segne Di Yon Mo Tanpri Mp3
Zetwal - Se verite ( Kens Romain) Mp3
Alita Polydor "Che segne Haiti nan min ou." Mp3
KITEM TANDE VWA OU PI PLIS Delly Benson Mp3


text:
Nan lide pou fè w kòmanse dekouvri talan, ak pasyon nouvèl redaktris www.belneges.com yo, n ap pataje ak ou tèks yo te ekri ki rive fè yo rive kalifye. Byento, n ap prezante w yo ofisyèlman.
Jodi a, n ap prezante w atik Rose Vania Gerard ekri sou » Kisa BELNEGES reprezante pou li »… Kontinye li →
Pa ri m non! Men ou konnen sa pa gen lontan, mwen konnen gen kouraj pa vle di fòs ou genyen pou leve yon bokit dlo osnon yon gwo bagay ki lou. M pase tout vi m ap kwè, lè yo di yon moun gen kouraj, se anpil fòs fizik moun nan genyen.
Jouk tan, lavi a deside pase m youn nan eprèv ki pi difisil li yo. Mwen vin konprann, yon moun ka gen anpil fòs fizik men li pa gen kras kouraj. Konsa tou, yon bwalegede tankou m, ki pa gen anpil fòs fizik ka travay pou l gen anpil kouraj. Paske kouraj, se fòs ki sot anndan w k ap ede w kenbe a. Kouraj se ti vwa sa a ki anndan w lan, k ap di w: Ou wè jan sa difisil, prèske pa gen mwayen pou soti nan sa w ye la a, men kwè m, w ap rive.
Kouraj ou se lespwa w, pou w kwè lavi w pap rete konsa menm si w pa wè kote w pral pase. Eben kite m di w, gendelè si se pa t ti vwa sa a, jounen jodi a mwen te ka gentan fòl, ap mache sal, toutouni nan lari.
Kite m rakonte w jan sa enpòtan, pou w aprann kwè nan kouraj ou. Paske wi, fòk ou gen kouraj e fòk ou kenbe… Kontinye li →
Cheve a pa vle pouse, 2 grenn bouton men gwosè soti nan figi w, mande w kote yo soti ou pa konnen, menm ak makiyaj ou pa santi w bèl. Woyyy!!! Ou gen pwoblèm.
Sa rive souvan, sitou lè yon bagay ki pa gen okenn rapò ak fizik nou pa p byen fonksyone nan lavi nou, pou sa fè nou santi, nou pa bèl ase. Sa ki pratikman nòmal lè nou gen pwoblèm kòb, osinon nou pa pase yon kou nan lekòl la, lè nou strese, nou nan kont ak mennaj nou elatriye… Moun ki ekspè nan domèn konpòtman (sikològ yo) fè konnen se pouvwa mantal la ak emosyon nou yo, genyen sou fizik lan ki souvan lakoz. Jis pou raple w pou n kòmanse, souvan se pa bouton an, ni cheve an ki vrè pwoblèm nan, men se de grenn je k ap gade imaj glas la voye ba li a ki konn pwoblèm nan.
Poutan, nou pa ka inyore sa konn rive nou tou. Souvan, jounen nou prèske mal pase paske nou pa santi nou bèl ase. Se pou sa ansanm, nou pral gade kèk ti taktik nou ka itilize byen rapid pou remete nou sou pye n e fè nou santi nou byen anpenpan… Kontinye li →
Mizik sa a pral gen plis pase 3 mwa depi l sòti. Pou m pa bay manti, m ap di w pou pi piti m tande l yon fwa pa jou depi lè l soti a, paske li nan tout « playlist » mwen yo. Mwen renmen tande mizik sa a anpil, paske li raple m poze tèt mwen kesyon sa a chak jou: « Ey, pou kiyès w ap fè tout sa w ap fè yo »?
Si m ta wè repons lan ta vle plis pa panche sou mwen. Mwen pran yon poz, mwen reflechi. E mwen di tèt mwen, si w ap fè yon bagay ou pa pran plezi ladann, (menm si se ta pou yon lòt moun ou ta ap fè l), sè ke bagay sa a swa poko enpòtan pou ou osnon ou poko enpòtan pou li. La a tou, mwen sispann met enèji m nan yon bagay konsa.
Bèl ti mizik sa a rele « Try ». Se Colbie Caillat ki chante l. Vini w al tande l ak mwen. Petèt menm jan li te touche m nan, la touche w tou… Kontinye li →
Nan lide pou nou pataje atik ki plis divèsifye ak piblik BELNEGES la, n ap chèche 6 nouvo redaktris ak redaktè pou www.belneges.com. Kisa pou w fè pou w tounen yon redaktè pou Belneges?
Kontinye li →


text:
Komisyonè Edmonson patisipe nan evennman anyèl Defile Jou dè Rwa
Komisyonè Audrey M. Edmonson abò Bato Patwouy Marin Miami-Dade (Foto pay Ryan Holloway/Konte Miami-Dade)
(Miami-Dade County, FL) -- Komisyonè Audrey M. Edmonson patisipe nan festivite yo nan evennman anyèl Defile Jou dè Rwa, jou dimanch 20 janvye 2013. Defile a, ki te fèt sou Calle Ocho soti 4èm Aveni rive 22èm Aveni, selebre pèsonaj biblik Twa Rwa Maj yo, ki te vwayaje ale Bètleyèm pou prezante kado bay ti Jezi. Rezidan yo aliyen bò wout la sou Calle Ocho pou wè pèsonaj lokal yo, jwè Miami Heat yo, lidè kominotè yo, maskòt yo, ak bann kap fè defile yo.
Tadisynèlman, Jou dè Rwa se yon jou ki selebre nan anpil kilte Amerik Latin jou 6 janvye pou komemore vizit Twa Rwa Maj yo.


text:
Richmond, Kalifòni
Richmond, Kalifòni(pwononse / rɪtʃmənd /) se yon vil nan eta Lwès Costa kontra, Kalifòni, nan Etazini. vil la te mete sou August 7, 1905. [1] Li sitye nan bè nan Lès, nan pati San Francisco Bay Area la. Li se yon anndan katye rezidansyèl nan "San Francisco, osibyen ke sit la nan gwo endistri yo, ki te anba yon chanjman pou yon sèvis ak ekonomi komèsyal yo depi lane 1970. Richmond prèske konplètman anviron vil nan "San Pablo ak moral nan zòn nan Nò Richmond, El Sobrante ak East Richmond Heights. Ansanm ak kèk nan katye Oakland, Richmond gen yon repitasyon pou yo te youn nan pati yo rud nan zòn lan bè. [2] [3] [4]
vil la ki dirije pa Majistra Gayle McLaughlin, fè Richmond vil nan pi gwo nan peyi an ak yon pati majistra Green. [5] Lè an nan 1 jiyè, 2005 US Census estime, vil la genyen yon popilasyon de 102,186, Kalifòni pandan ke depatman an Depatman Finans vil nan estimasyon an 103,468 popilasyon an, tankou an Janvye 1, 2006. [6] Sa fè Richmond 56th nan pi gwo vil nan eta an.
Istwa[edite | modifier le wikitexte]
Istwa
referans[edite | modifier le wikitexte]
Kèk lyen[edite | modifier le wikitexte]


text:
Anl pst Updates konnvètè
Vèsyon yo nan nouvo Outlook Import Sòsye gen ladan fikse ensèk minè ak amelyorasyon. Amelyore estabilite jeneral nan anl pespektiv konvètisè, fiks pwoblèm nan kote kèk mesaj anl ekspòte nan Baton an pa konvèti kòrèkteman nan pespektiv pst. Pwogram nan ralanti desann pandan y ap enpòte dosye Msg ak anl ki gen ladan dokiman foul moun. Alimèt tablo Unicode te pwolonje nan sipòte kèk lang ekzotik. Kèk itilizatè yo te plenyen de konvèti pwoblèm kote voye ak resevwa dat yo te chanje yo date nan enpòtasyon, so let’;s hope this will help them out. Fonksyon an nouvo pèmèt itilizatè kreye yon nouvo pst dosye pou importation anl ak MSG dosye. Kounye a ou ka enpòte Imèl nan dosye miltip pst youn pa youn. Nou FAQ paj ajou ak enstriksyon anplis sou anl pst konvèsyon. Pake lojisyèl amelyore pa mboks anl konvèsyon modil ki ekstrè Imèl nan bwat mboks epi sove yo separe dosye anl. A Outlook Import Sòsye ak mboks anl conterter kapab sèvi kounye a kòm mboks pst konvètisè oswa mboks pespektiv importation modil. Li se lòt moun sanble bon pou tonèr, Lantouraj ak lòt sipòte itilizatè imel lojisyèl cleint, ki vle chanje yon imel kliyan pespektiv. Pespektiv Sòsye Import kapab itilize yo kòm anl Msg konvètisè vire kantite a Outlook. dosye anl nan fòma MSG (anl Msg). Read more…;


text:
Yon nouvo lwa egzije tout pwopriyetè kay k ap resevwa yon egzanpsyon Basic STAR pou yo enskri nan Depatman Taks Eta New York pou yo kapab resevwa egzanpsyon an nan ane 2014 ak nan ane apre yo.
Pwopriyetè kay yo p ap gen pou enskri davans chak ane. Dapre enfòmasyon yo bay nan pwosesis enskripsyon an, Depatman Taks ap kontwole kalifikasyon pwopriyetè kay yo nan ane pidevan yo.
Sa a se pati yon nouvo pwogram pou pwoteje Nouyòkè yo kont depans egzanpsyon STAR ki pa apwopriye oswa ki gen fwod.
Fason pou enskri
Ou kapab enskri pou egzanpsyon STAR sou entènèt. W ap bezwen:
Peryòd enskripsyon
Enskripsyon an ap kontinye jouk nan dat 31 desanm 2013.
Granmoun aje
Granmoun Aje k ap resevwa avantaj Enhanced STAR yo pa konsène nan nouvo kondisyon pou enskri a. Men, granmoun aje yo dwe kontinye:
Pou jwenn plis enfòmasyon


text:
Yo konn pale sou ravin ki egziste ant yon minorite ki gen aksè a Entènèt epi yon majorite kip a konekte ditou. Fwa sa a, gwo diferans sa a, se ant fanm ak gason, yo montre li egziste.
Se 2 enstitisyon ki vin ak prèv la, gras a yon etid yo fèk fè. Sant etid pou Aksyon Feminin (CIPAF) ak Komisyon Nasyonal sou Sosyete Enfòmasyon ak Kominikasyon (CNSIC) prezante dossye a semèn sa a.
Dokiman an fè konnen menm prejije ki chita nan sistèm edikatif ak nan sosyete a, se yomenm ki lakòz tandans pou fanm yo eskli nan domèn TIC yo an Repiblik Dominikèn.
Dapre done ankèt la, 66% fanm an Repiblik Dominikèn pa janm sèvi ak yon òdinatè. 76% pa janm al sou Entènèt. 33% fanmi ki gen fanm k ap dirije yo gen abònman Entènèt. Nan ka fanmi ki gen gason k ap dirije yo, se 44%.
Sèlman 33% nan moun ki travay nan sektè TIC a se fanm. 67%, se gason.
Fanm al sou Entènèt mwen souvan pase gason an Repiblik Dominikèn. Se lakay oubyen nan lekòl fanm yo konekte sou Entènèt, alòske anplis kote sa yo, gason yo al nan sibèkafe, nan travay yo ak lòt kote Entènèt la gratis.
Pou 2 enstitisyon yo, lefèt tifi ak jenn fi dominiken majinalize nan zafè lasyans, matematik, teknoloji, lakòz y opa antre nan karyè sa yo epi y opa anmezi pwofite zouti teknolojik yo nan lavi pèsonèl yo ak pwofesyonèl yo.
Yonn nan chèchè ki reyalize etid la, Amparo Arango, deklare : an Repiblik Dominikèn, menm jan ak nan lòt peyi nan rejyon an, yo vle fè konprann teknoloji yo net. Kòmkwa, nan zafè teknoloji pa gen diferans ant fanm ak gason. Kidonk pa ta gen diferans nan zafè fòmasyon moun nan domèn teknoloji, jeni, oubyen lasyans ak teknoloji anjeneral.
Li di si yo kenbe vizyon sa a, fanm dominiken ap viktim e yo pap kab jwenn posiblite pou antre kòrèkteman nan sosyete enfòmasyon an epi pou yo kab travay bò kote gason yo nan tan k ap vini yo.
Enstitisyon ki mennen etid la mande pou gouvènman dominiken an sèvi ak done yo pou tabli politik ki fasilite fanm yo patisipe tout bon nan sosyete enfòmasyon an.
…………….
Divès reskonsab nan zafè telekominikasyon plizyè peyi nan Karayib la reyini semèn pase nan Miyami. Yo t ap gade kouman pou yo rive devlope TIC yo nan rejyon an pou kab rive akonpli objektif milenè an 2015, jan Nasyonzini fikse sa.
Pami kesyon yo te abòde, se kouman pou rann teknoloji yo pi aksesib nan bese pri yo.


text:
Nan peyi Ejip, 19 touris pèdi la vi yo nan aksidan yon balon ki gonfle ak èr cho(balon Montgolfyè) ki rive nan vil Louxor .
2 lòt moun pami yo pilòt balon an soti sen-e-sof lè balon an te pran dife anvan li eksploze pandan li t ap vwayaje ak yon otè 300 mèt sou tèt riv oksidantal flèv Nil la.
Responsab yo di: moun ki mouri yo se sitwayen la Frans, Grand’Bretay ak kèk lòt peyi yo pa site. Zòn kote balon an al tonbe a, se kapital Ejipt moun te konnen nan tan lontan an, yon kote ki atire anpil touris ki al vizite ansyen tanp, palè ak tonbo, pami yo anplasman kote yo te antere Pharaon Tutankhamun.
Ajans kiltirèl Nasyonzini, Unesco deziye zo’n sa a kòm yon eritaj mondyal depi 1979.


text:
Meksik
Sa fè lontan depi Fondasyon Kellogg travay anpil nan pwojè devlopman timoun ak devlopman kominotè nan Amerik Latin nan ak nan Karayib la depi 1940. An 2010, nou vin adopte yon teknik pou ede fòme kominote ki kapab pran swen tèt pa yo, ki an mezi ofri timoun ak fanmi yo pi gran opòtinite pou yo reyisi. Gen de mikwo-rejyon o Meksik nou pran kòm zòn travay: mòn Chiapas yo ak zòn Yucatán Peninsula a.
Pou ki sa travay sa a gen enpòtans?
Mòn Chiapas yo ak zòn Yucatán Peninsula a se zòn ki gen anpil mizè, ki prezante difikilte pou timoun ak fanmi ki rete kote sa yo nan kad edikasyon, sante ak sekirite ekonomik. Kwak sa, ni moun yo ni mikwo-rejyon jewografik sa yo gen gran potansyèl.
Pi fò moun ki rete nan rejyon sa yo se moun natif natal: sitou moun Tzeltal yo ak moun Tzotzil yo ki rete Chiapas, ak moun Maya yo ki rete nan prèskil la.
Chak mikwo-rejyon sa yo gen yon konpozisyon sosyal ki djanm, yo gen lidè lokal ki devwe epi yo chaje opòtinite pou angajman kominotè ak angajman sivik. Toulede rejyon sa yo chaje ak byen natirèl ak byen kiltirèl. Yo toulede gen potansyèl pou yo konekte avèk plis ekonomi ki dinamik epi toulede se priyorite pou gouvènman an, pou sektè prive a epi pou lòt kote k ap bay fon.
Travay nou bay konkou
Nou pote konkou pou yon pwosesis kote sitwayen yo, ni fi ni timoun tou, detèmine yon vizyon ak yon plan reyalizasyon pou kominote pa yo. Nou ede pwojè òganizasyon sivil, lekòl, koperativ, konpayi ak lòt kote k ap bay fon ki sou menm liy ak priyorite nou yo, prepare epi se yo ki egzekite pwojè sa yo.
Pa egzanp, nou ede efò k ap fèt pou fè plis fanmi jwenn dlo pwòp, epi pou amelyore sant pou ranmase fatra, epi egzekisyon estrateji jesyon dlo ki kapab dire lontan.
Nou travay pou amelyore sante tibebe ak manman ki nouris pa mwayen ogmantasyon kantite pwofesyonèl nan zòn nan ki bay swen sante (paregzanp, famsay, ak doktè tradisyonèl) ak ogmantasyon pwogram pou kontwole maladi ak pwogram prevansyon maladi. Epi tou nou ede efò k ap fèt pou amelyore travay tè pou bay divès kalite pwodui epi amelyore nitrisyon tou timoun ak fanmi yo an jeneral.
Travay edikasyon nou santre sou timoun kindègaden rive nan nevyèm ane, avèk yon konsantrasyon sou kalite pwofesè yo, epi sou lekòl ki sèvi ak yon apwòch entèlektyèl. Epi tou nou ede ansèyman pou moun apre lekòl segondè.
Pi fò travay nou nan kesyon sekirite ekonomik se chache ede fanmi parèt ak lòt chwa aktivite fè lajan, an pati ak konkou aktivite antreprenè nan zòn nan epi nan prepare fi kòm lidè ak antreprenè.
- Anndan chak mikwo-rejyon sa yo, men nan ki komin Kellogg ap travay:
- Mòn Chiapas yo
- Preskil Yucatán
- Aldama
- Calakmul
- Chalchihuitán
- Hopelchén
- Chenalhó
- Cantamayec
- Mitontic
- Chacsinkín
- Pantelhó
- Chankom
- Santiago el Pinar
- Chikindzonot
- San Juan Cancuc
- Maní
- Sitalá
- Mayapán
- Tenejapa
- Oxkutzcab
-
- Tahdziú
-
- Teabo
-
- Tekom
-
- Tixcacalpupul
-
- Tixméhuac
-
- Yaxcabá
-
- José María Morelos
-


c: application/xml

text:
Deklarasyon linivèsèl Dwa Moun
Jou ki te 10 desanm 1948, Asanble Jeneral Nasyonzini te vote epi pwoklame Deklarasyon linivèsèl sou Dwa Moun ki andedan ti liv sa a. Apre li fini fè gwo jès moun pa ka bliye sa a, Asanble Jeneral la te rekòmande tout peyi ki manm Nasyonzini yo, pou yo pibliye Deklarasyon an epi fè tout mwayen posib pou simaye li afiche li toupatou, fè moun li ak fè kòmante sou deklarasyon an, sitou nan lekòl ak lòt lokal kote yo fè edikasyon moun, kèlkeswa sitiyasyon politik peyi yo oswa teritwa yo.
Entwodiksyon
Lè nou sonje ke desizyon rekonèt valè chak moun genyen nan li menm-menm kòm moun, desizyon rekonèt tout moun gen menm dwa egalego, dwa pèsonn pa ka wete nan men yo, desizyon sa a se veritab baz libète, veritab baz lajistis ak lapè sou tè a.
Lè nou sonje ke inyorans ak mepri dwa moun, konn lakòz divès move zak sovaj, zak ki revolte konsyans mezi moun sou tè a, san nou pa bliye ke, pi gwo espwa nou kòm moun, sèke yon jou va rive lè chak kretyen-vivan va gen libète lapawòl, libète pou li gen konviksyon pèsonel li, yon jou lè tout moun va santi yo debarase ak lapèrèz ak lamizè sou tè a.
Lè nou sonje nesesite pou gen yon seri règleman ki pou pwoteje dwa moun sou tè a, dekwa pou lèzòm pa toujou santi yo oblije pran lèzam pou delivre tèt yo anba chèf k ap kraze brize ak moun k ap fè abi.
Lè nou sonje nesesite pou nou ankouraje tout nasyon tabli relasyon bon zanmitay antre yo.
Lè nou sonje ke nan batistè Nasyonzini an menm, pèp peyi manm yo te retounen deklare ankò, ke yo gen lafwa nan dwa fondalnatal chak moun, lafwa nan diyite ak valè chak kretyen-vivan, lafwa nan dwa egalego pou ni fanm, ni gason.
Lè nou sonje ke tout peyi sa yo te pran pozisyon anfavè pwogrè sosyal sou tè a, epi yo te pran desizyon pou fè tout moun sou tè a jwenn plis libète ak pi bon kondisyon pou yo viv.
Lè nou sonje ke peyi manm yo te pran angajman, pou yo kole tèt ak Nasyonzini, pou fè respekte dwa moun ak libète ki endispansab yo, toutbon vre, toupatou sou tè a.
Lè nou sonje jan li enpòtan pou tout moun sòti dakò sou sa dwa ak libète sa yo vle di, pou yo ka asepte angajman sa a nan tout sans li.
Asanble Jeneral la pwoklarme:
Deklarasyon Dwa Moun sa a fèt pou sèvi tankou pi gwo espwa pou tout moun, nan tout nasyon sou tè a. Y ap eseye realize li, yon fason, dekwa pou tout kretyen-vivan, tout enstitisyon ki fè pati lasosyete, ka pran Deklarasyon sa a kòm gid, nan efò y ap fè, pou yo sèvi ak edikasyon kòm mwayen pou fè respekte dwa ak libète ki nan Deklarasyon sa a; nan efò y ap fè pou yo tabli bon jan règleman, pou soutni Deklarasyon sa a, ni lakay yo ni lòt kote. Règleman sa yo sipoze ranfòse, fè rekonèt epi fè aplike dwa ak libète ki nan Deklarasyon sa a, nan mitan popilasyon tout peyi manm Nasyonzini yo dabò epi nan mitan popilasyon tout teritwa ki sou kòmannman yo.
Atik 1
Tout moun sou tè a fèt tou lib. Tout gen menm valè (nan je lasosyete), tout moun gen menm dwa devan Lalwa. Tout moun fèt ak yon bonsans, tout fèt ak yon konsyans epi youn fèt pou trete lòt tankou frè ak sè.
Atik 2
Chak grenn moun sou tè a fèt pou kapab benefisye libète ak dwa ki pwoklame nan Deklarasyon sila a, san okenn diferans, tankou diferans ki baze sou ras, sou koulè po, sou si se fanm oswa si se gason. Pa fèt pou gen okenn diferans ki baze ni sou lang, ni sou relijyon, ni sou opinyon politik oswa lòt fason sèten moun panse; ni pa dwe gen diferans ki baze sou nasyonalite moun, klas sosyal yo, richès yo, nan ki kondisyon paran yo te fè yo; ni sou okenn lòt rezonman nan jan sa a.
Pa fèt pou gen okenn diferans non plis, ki gen rapò ni ak sitiasyon politik, ni ak kalite rapò relasyon diplomatik ki egziste ant peyi kote moun nan ye a ak peyi kote moun nan sòti a, kit se yon peyi oswa yon tèritwa endepandan, kit li anba drapo yon lòt peyi, ki li gran moun lakay li, oswa t a gen kèk règleman ki limite pouvwa peyi sila a pou li pran desizyon poukont li.
Atik 3
Se dwa chak moun pou li chache mwayen pou konsève lavi li, konsève libète li epi pwoteje tèt li.
Atik 4
Pèsonn pa gen dwa fè okenn moun tounen esklav ni fòse okenn moun fè yon travay. Pa fèt pou gen ni esklavaj, ni komès esklav, kèlkeswa jan y ap fèt la.
Atik 5
Yo pa gen dwa bat okenn moun, ni fè li pase mizè, ni fè li sibi lòt kalite soufrans pou fè li pèdi kontwòl li oswa fè li sispann konsidere tèt li kom moun, fè li tounen zonbi.
Atik 6
Chak moun gen yon seri dwa Lalwa ba li. Dwa sila yo fèt pou respekte toupatou sou tè a.
Atik 7
Tout moun egalego devan Lalwa. Lalwa fèt pou bay tout moun menm pwoteksyon, san distenksyon. Lalwa fèt pou pwoteje tout moun menm jan, kont tout prejije ke deklarasyon sa a pa dakò ak yo epi tout pwovokasyon ki ka kreye kalite prejije sa yo tou.
Atik 8
Se dwa tout moun pou otorite lajistis nan peyi kote y ap viv la, ba yo bon jan konkou pou anpeche yo viktim move zak ki dozado ak dwa Konstitisyon oswa Lalwa peyi a ba yo eke Dwa sa yo pesonn pa sipoze wete nan men yo.
Atik 9
Yo pa gen dwa rete konsa pou yo arete yon moun, ni pou yo fèmen li nan prizon ni pou yo ekzile li san kòz.
Atik 10
Se dwa chak moun ki parèt devan lajistis, pou yo tande kòz li menm jan ak pa tout lòt moun. Kòz chak moun fèt pou jije klè, san paspouki, devan yon tribinal ki pa nan patipri. Se tribinal sa a ki pou fè jijman sou dwa ak responsablite moun nan. Se tribinal la tou ki pou deside si lalwa rekonèt te gen ase kòz pou yo mennen moun nan devan lajistis.
Atik 11
Nenpòt ki moun yo ta akize pou move zak, yo dwe konsidere moun nan inosan, jiskaske Lalwa vini rekonèt li kòm koupab; oubyen apre yo fin tande kòz la nan yon tribinal piblik. Tribinal sa a dwe bay moun nan tout mwayen pou li defann tèt li.
Yo pa fèt pou kondane okenn moun poutèt li te aji yon fason ki pa bon si, lè moun nan t ap aji a pat ko gen okenn Lwa nan peyi a, ni okenn Lwa entènasyonal ki te ko deklare moun nan pa gen dwa aji fason sa a. Menm jan an tou, yo pa gen dwa bay okenn moun yon kondanasyon ki pi gwo pase sa Lalwa te fikse pou move zak la, lè moun nan t ap komèt li a.
Atik 12
Pèsonn pa fèt pou fouye nan lavi prive okenn lòt moun, nan zafè fanmi li, ni nan sa k ap pase andedan lakay li. Pèsonn pa gen dwa fouye nan lèt yon lòt moun ekri oswa lèt li resevwa, ni fè anyen ki ka dezonore moun nan oswa fè li pèdi repitasyon li. Chak moun gen dwa pou Lalwa ba li pwoteksyon kont zak fouyapòt ak medizan-malpalan sa yo.
Atik 13
Chak moun gen dwa pou li sikile lib epi pou li chwazi ki bò li vle abite nan peyi kote li'ap viv la.
Nenpòt ki moun fèt pou gen dwa pati kite nenpòt ki peyi, menm si se peyi pa li. Se dwa moun nan pou li retounen nan peyi li lè lide li di li.
Atik 14
Lè gen pèsekisyon, tout moun gen dwa chache refij nan anbasad oswa teritwa yon lòt peyi. Se dwa tout moun pou yo benefisye pwoteksyon sa a.
Dwa sa a pa valab si y'ap pouswiv moun nan pou yon krim Lalwa kondane, oswa pou kèk ajisman ki pa ale nan menm sans ak entansyon epi ak prensip Nasyonzini yo.
Atik 15
Se dwa chak kretyen-vivan pou li gen yon nasyonalite.
Pèsonn pa ka wete nasyonalite yon moun nan men li, ni retire dwa moun nan pou li chanje nasyonalite li.
Atik 16
Depi yon gason ak yon fi majè, kèlkeswa ras yo nasyonalite yo oswa relijyon yo, yo gen dwa marye epi fonde yon fanmi. De moun sa yo toujou egalego tout tan yo ansanm epi menm lè y ap kite.
Maryaj la pa sa fèt san se pa ak lib konsantman 2 moun ki pral marye yo.
Maryaj se asosiyasyon ki pi konsekan nan je lasosyete. Li fèt pou benefisye pwoteksyon lasosyete ak leta.
Atik 17
Se dwa chak moun pou li genyen yon byen, swa poukont li swa nan tèt ansanm ak lòt moun.
Pèsonn pa ka rete konsa pou li deside wete byen yon moun nan men li.
Atik 18
Se dwa chak moun pou li gen fason panse pa li, konviksyon ak relijyon lide li di li. Ak dwa sa a, chak moun sipoze lib chanje relijyon jan li vle, ak konviksyon li tou. Chak moun sanse lib fè antrenman, fè pratik, fè sèvis ak seremoni pou manifeste relijyon oswa kwayans li. Li sanse lib fè tout bagay sa yo, swa poukont li swa nan yon gwoup, kit se devan tout piblik la, kit se yon kote apa.
Atik 19
Se dwa chak moun pou li gen fason panse pa li. Epi pou li gen dwa lapawòl. Sa vle di tou, dwa pou pesonn pa ba li pwoblèm poutèt jan li panse, epi li ka sèvi ak nenpòt kalite mwayen pou li mache chache, swa asepte, swa resevwa enfòmasyon epi simaye yo tribò-babò, ak tout kalite lide.
Atik 20
Tout moun lib fè reyinyon epi pran pa nan asosiyasyon san zam.
Yo pa gen dvva oblije pèsonn vini manm okenn asosiyasyon .
Atik 21
Tout moun gen dwa patisipe nan direksyon zafè piblik peyi li. Gen 2 fason moun nan ka patisipe: swa li chache antre li menm-menm nan yon administrasyon Leta; swa li pran pa nan yon eleksyon lib, pou chwazi moun ki pou dirije onon li.
Tout moun gen dwa chache yon djòb epi jwenn nan Leta san parenn, ni piston.
Se sou volonte pèp tout pouvwa ak otorite piblik repoze. Volonte sa a fèt pou manifeste nan eleksyon onèt, ki ta dwe fèt nan yon dat fiks, kote chak sitwayen gen libète vote nan sans li vle. Volonte pèp la gen dwa manifeste tou nan nenpòt lòt demach ki sanble ak eleksyon, kote chak sitwayen lib fè chwa ki nan gou li
Atik 22
Se dwa chak moun, kòm manm nan sosyete a, pou Leta ba li garanti sekirite sosyal, sa vle di, mwayen pou li satisfè tout bezwen ekonomik, sosyal ak kiltirèl ki endispansab pou li pa pèdi diyite li kòm moun epi pou devlope pèsonalite li alèz. Demach pou jwenn sekirite sosyal sa a gen dwa fèt avèk konkou ajans ki tabli nan yon peyi oswa avèk konkou kèk ajans entènasyonal, selon fòm òganizasyon ak resous chak peyi.
Atik 23
Chak moun gen dwa travay, dwa pou li deside ki travay li vle fè o li pa vle fè. Se dwa li pou li travay nan bon kondisyon ki pa kont enterè li epi ki pwoteje li.
Se dwa tout moun ki fè menm kalite ak menm kantite travay, pou yo touche menm salè, san paspouki.
Se dwa chak moun k ap travay pou li touche salè ki koresponn ak travay li ap fè a. Li fèt pou touche dekwa pou li menm ak tout fanmi li ka mennen yon vi respektab. Chak fwa gen posiblite yo fèt pou ta ajoute tout lòt mwayen pwoteksyon sosyal ki genyen sou salè sa a.
Tout moun gen dwa fè kolonn ak lòt moun pou fonde sendika oswa antre nan sendika ki la deja pou defann enterè yo.
Atik 24
Tout moun gen dwa pran repo epi jwenn tan pou li anmize li. Se dwa moun nan pou li pa travay depase limit epi pou li gen peryòd konje peye si li se yon anplwaye.
Atik 25
Se dwa chak moun pou li gen ase mwayen pou li bay tèt li ak fanmi li tout kalite swen nesesè tankou manje, rad, lojman, swen medikal ak tout lòt sèvis sosyal ki nesesè. Se dwa chak moun pou li gen yon api pou ka maladi, donmaj, lanmò mari oswa lanmò madanm, vyeyès, nenpòt lòt ka oswa sikonstans kalamite ki ta vin fè moun nan pèdi mwayen li te genyen pou li viv.
Se dwa fi k ap akouche ak ti bebe nan kouchèt pou yo jwenn asistans ak pwoteksyon espesyal. Tout ti moun, pitit lejitim kou pitit deyò, fèt pou benefisye menm pwoteksyon an.
Atik 26
Se dwa tout moun pou y'al lekòl. Lekòl leta fèt pou gratis sitou lekòl elemantè ak lekòl fondamantal. Lekòl elemantè fèt pou obligatwa. Lekòl teknik ak lekòl pwofesyonèl fèt pou alapòte tout moun. Epi posiblite antre nan inivèsite ta dwe egziste pou tout moun, selon kapasite etid yo.
Edikasyon fèt pou vize devlopman pèsonalite moun epi ranfòse respè Dwa Moun ak libète ki endispansab yo. Li fèt pou fasilite antant, tolerans ak zanmitay fleri nan mitan tout peyi, tout kalite ras moun tout kalite relijyon. Edikasyon fèt pou ede Nasyonzini travay pou mentni lapè sou tè a.
Manman ak papa se premye moun ki gen dwa deside ki kalite edikasyon yo ta renmen pitit yo resevwa.
Atik 27
Se dwa chak moun pou li deside pran pa nan aktivite kiltirèl kominote a, jwi nan sa atis ak atisan ka ofri. Se dwa li tou, pou li patisipe nan pwogrè lasyans, ap fè epi pou li benefisye tou nan avantaj aktivite sa yo pote.
Chak moun gen dwa defann enterè lalwa rekonèt li genyen ak lòt avantaj vizib ki sòti nan nenpòt ki aktivite lasyans osinon travay atis ak intelektyèl k ap ekri liv.
Atik 28
Se dwa chak moun pou li fè presyon sou lasosyete, ni nan peyi li, ni nan lòt peyi, pou lasosyete ranje zafè yo yon fason, dekwa pou dwa ak libète y ap pale non Deklarasyon Dwa Moun sa a, ka reyalize tout bon vre.
Atik 29
Chak kretyen-vivan gen yon seri obligasyon anvè kominote kote li ap viv la. Paske kominote a se sèl kote li kapab alèz pou li devlope pèsonalite li tout bon vre.
Lè yon moun ap egzèse dwa ak libète li, li pa fèt pou gen lòt limit ke sa Lalwa fikse, pou anpeche moun nan pilonnen dwa lòt moun epi pou fè li obeyi tout prensip ki la pou fè respekte Lalwa, respekte lòd piblik epi respekte byennèz lòt moun nan yon sosyete kote yo pratike demokrasi.
Kelkeswa sikonstans ki ta prezante, dwa ak libète sa yo pa ka sèvi pou fè anyen ki an dezakò ak vizyon epi ak prensip Nasyonzini yo.
Atik 30
Pa gen youn nan dispozisyon ki nan Deklarasyon sa a, yo ka bay yon sans ki pou ta otorize yon nasyon, yon gwoup moun, oswa yon endividi mennen yon aktivite oswa komèt yon zak k ap chache detwi dwa ak libète ki nan Deklarasyon sila a.


text:
Wè yon lis pwovizyon ki rekòmanse.
Vèsyon Tèks.
Acrobat Reader (nan lang Angle)
Ou kapab bezwen siviv poukont ou apre yon katastwòf. Sa vle di ou dwe genyen manje ou, dlo ou ak lòt pwovizyon nan kantite ki ase pou dire pou omwen twa (3) jou. Ofisyèl lokal yo ak travayè sekou yo ap sou sèn lan apre yon katastwòf, men yo pa kapab jwenn tout moun imedyatman. Ou ta kapab jwenn èd nan kèk èdtan, oswa sa ta kapab pran plizyè jou. Answit, sèvis debaz tankou kouran elektrik, gaz, dlo, tretman dlo ize, ak telefòn kapab koute pandan plizyè jou, oswa menm pandan yon semenn oswa plis.
Rekòmande Atik pou Ajoute nan yon Twous Pwovizyon Debaz pou Ijans:
- Dlo, yon galon dlo pou chak moun pa jou pandan omwen twa jou, pou bwè ak pou esterilizasyon
- Manje, omwen yon pwovizyon manje ki p ap gate pou twa (3) jou.
- Radyo ki fonksyone ak pil oswa radyo ki fonksyone avèk manivèl ak yon Radyo Metewolojik NOAA ki genyen avètisman an tonalite ak pi siplemantè pou toulède
- Flach ak pil siplemantè
- Twous premye swen
- Siflè pou siyale pou mande èd
- Mask anti-pousyè, pou ede filtre lè kontamine ak bach an plastik ak adeziv an twal pou pran refij anplas
- Lenjèt imid pou rense dwèt, sache fatra ak atach plastik pou ijyèn pèsonèl
- Kle ajistab oswa pens pou fèmen sèvis piblik
- Kle pou louvri bwat pou manje (si twous la genyen manje konsèv)
- Kat jeyografik lokal
- Telefòn selilè avèk chajè, ondilè (inverter) oswa chajè solè.
Lòt Atik pou Anvizaje Mete nan yon Twous Pwovizyon pou Ijans:
- Medikaman sou preskripsyon ak linèt
- Lèt an poud ak kouch pou tibebe
- Manje bèt kay ak dlo siplemantè pou bèt kay ou
- Dokiman enpòtan fanmi ou tankou kopi kontra asirans, dokiman idantifikasyon ak dosye kont labank nan yon resipyan ki enpèmeyab ak pòtatif
- Lajan kach oswa chèk vwayaj ak lajan monnen
- Dokiman referans pou ijans tankou yon liv premye sekou oswa enfòmasyon nan sit wèb www.ready.gov
- Sak kouchaj oswa kouvreli tyèd pou chak moun. Anvizaje pote atik kouchaj anplis si w ap viv nan yon klima ki fè frèt.
- Fè chanjman rad tankou yon chemiz manch long, pantalon long, ak soulye solid. Anvizaje pote rad anplis si w ap viv nan yon klima ki fè frèt.
- Ajan klò pou kay ak gout medikaman – Lè klowòks fonn nan nèf pati dlo pou yon pati klowòks, li kapab itilize kòm yon dezenfektan. Oswa nan yon ijans, ou kapab itilize li pou trete dlo a avèk 16 gout klowòks likid pou kay pou chak galon dlo. Pa itilize klowòks ki gen odè, klowòks non-dekoloran oswa klowòks ki genyen ajan netwayaj ladan.
- Ekstenktè
- Alimèt nan resipyan ki enpèmeyab
- Atik fanm ak atik pou ijyèn pèsonèl
- Pòpòt, goblè an katon, asyèt ak istansil plastik, sèvyèt papye
- Papye ak kreyon
- Liv, jwèt, liv mo-kwaze oswa lòt aktivite pou timoun yo
Chèche konnen kijan pou pwoteje manje pandan ak apre yon ijans lè ou ale nan: http://www.foodsafety.gov/keep/emergency/index.html (nan lang Angle)


text:
Nan Jakmèl, kidnapè libere yon timoun 3 zan enkoni te kidnape dimanch 18 novanm pase a, yon zak kriminèl ki te pwovoke kòlè popilasyon an --non timoun nan se Jorim Xiam Etienne. Avèk kri «aba ensekirite », pèp souvren te pran lari pandan plizyè jou pou mande otorite yo pran dispozisyon pou jwenn otaj la e konbat kriminalite kap monte nan vil la.
Nan nuit mèkredi 21 pou leve jedi 22 novanm 2012 la, kidnapè yo libere timoun nan. Yo t al depoze li bò lekòl Alcibiade Pomeyrac, nan zòn Nan Mandou, kote lapolis t al dekouvri li. Nouvèl yo fè konnen sanble viktim nan pa sibi okenn move zak, li jwe e souri ak jounalis yo pandan lapolis tap remèt li bay paran n ki te prezante sou plas byen bonè jedi.
Nouvo direktè Polis Depatmantal la, Frantz Elbé, fè konprann fanmi viktim nan ta peye yon ranson pou yo te kapab jwenn liberasyon ti Jorim. Antouka, papa ti pitit la di delege depatmantal la, Pierre Lafontant, kontribye 40 pou san nan lajan kidnapè yo te mande a.
Otorite yo fè yon rankont ak laprès nan jounen jedi 22 novanm nan pou yo bay plis detay sou negosyasyon ki te debouche sou liberasyon an. Imedyatman aprè laprès te bay nouvèl la nan Jakmèl, yon popilas te pran lari byen bonè nan matine jou jedi a, kote moun yo te rele « aba ensekirite ».
---------------------------------------------------------------------------------------
Yon lòt kote, Direktè PNH (Polis Nasyonal Dayiti), Godson Aurélus, bay Lavwadlamerik yon entèvyou kote li di lapolis mete men sou yon nèg otorite yo konsidere kòm yon “gwo, gwo kriminèl” ki mele nan preske tout krim enpòtan, takou kidnaping, ki fèt nan zòn metwopolitèn Pòtoprens la depi ane 2007. Misye se yon manm gang ki ta gen nan tèt li òmdafè Clifford Brant lapolis te arete, sa pa gen lontan, sou akizasyon deske li mele nan kidnaping.
Swadizan kriminèl la tonbe nan men otorite yo pandan li te nan zòn Malpasse, sou fwontyè Ayiti ak Repiblik Dominikèn. Daprè chèf polis la, si otorite yo poko bay laprès detay sou operasyon ki te debouche sou arestasyon sa a, se paske yo vle pran tan pou mennen yon entèwogatwa kòmilfo pou yo jwenn enfòmasyon nan men prevni an.
Direktè PNH la konfime nouvèl ki anonse liberasyon yon ti moun 3 zan ravisè te kidnape nan Jakmèl. Misye Aurélus konfime tou pou VOA pawòl ki di paran pitit la te oblije peye pou kidnapè yo te lage ti Jorim Etienne, paske yo te vle pwoteje lavi timoun nan. Otorite yo te ranfòse prezans polisye yo nan zòn Jakmèl e, daprè direktè Polis Nasyonal la, kidnapè yo pat gen lòt chwa ke libere otaj la.


text:
Paragwe
« eboch » Paragwe se yon peyi ki sitye nan Amerik.
Istwa[edite | modifier le wikitexte]
Ewopeyen yo te rive nan rejyon an nan sèzyèm syèk. Asuncion te fonde pa Juan de Salazar nan lane 1537, nan jou a Asonpsyon, pakonsekan non orijinal li se Nuestra Señora de La Asuncion. Asuncion vin yon gwo vil nan Amerik di Sid.
Anpil Jezuit misyon yo, ak anpil abitan ki te pase nan vil sa. ane 1610 yo te gen 1767 moun nan dominasyon an nan Jezuit Gwarani Endyen yo nan pwovens Jezuit Paragwe nan, ki gen yon pati nan Paragwe jodi a, men tou yon pati nan Brezil ak Ajantin (Ajantin nan Eta Misiones Kouran). Jezuit se prezans nan manisfèstasyon patikilyèman nan etablisman an nan 1609 nan "rediksyon" bouk ki konpoze de oubyen plizyè santèn milye Endyen etabli epi sipèvize sèlman de Jesuit. Li te pale nan koneksyon nan "Christian kominis" (Clovis Lugon), tèl degre ke lavi a nan kominote a te Gwarani (maten jouk nan chak zouti distribisyon travay jaden yo) apiye ak tout fòs pa relijyon (obligatwa 5h 30 Mas, nan maten jou ritme pa fèt relijye).
An 1611, pa lòd Alfaro, enstitisyon monachi panyòl ki ofri yon baz lejislatif klè. Rediksyon sa yo fòmèlman entèdi Blan, ak nwa mestizos. Endyen yo egzante nan sistèm encomienda, annakò ak Endyen charger yon kolon, te resevwa edikasyon Kretyen ak pwoteksyon an echanj pou travay nan jaden li.
Pwovens yo te fè pati Paragwe Viceroyalty anwo a nan Perou kreyasyon Viceroyalty a nan Rio de La Plata a an 1778, ki te youn nan Paragwe kartchié an 1783, e yo te nan yon zòn estratejik yo, travèse ant pwen yo min Pewouvyen (sitou min ajan de Potosi, Bolivi) e pò a Buenos Aires, an metal ki touche Espay. Konsekamman, ekonomi an te dwe redwi aktivite min: Gwarani an ogmante pou vyann bèt ak kwi (an patikilye ki itilize pou fè sak minè yo) ak milèt pote ekipman nan zòn Falèz min.
Sepandan, nan sistèm abitan yo koupe detèste Jesuit an Espay ak Pòtigal, depi lòd Alfaro Gwarani dedwizan encomienda la. abitan rèd anvi achte kanpe esklav yo te fèt, e sa pi fasil pase rediksyon sanble yon gwo kantite nan yon kote endyen. Patikilyèman sa yo te ka nan an 1630 yo, ak atak yo Bandeirantes, abitan [Pòtigè nan vil ki tou pre Sao Paulo. An konsekans, wa Espay otorize Gwarani nan bra yo ak milis fòm. 1641 Nan batay ki te rive nan Rio de viktwa Mborore Gwarani la ak kont Jesuit Paulists yo. Chòk tou sa ki te lye ak lit de Panyòl ak Pòtigè anpil anpi.
An 1750 yo te trete ki te siyen Trete Madrid la oswa limit ant Pòtigè ak Panyòl Monaki yo an echanj pou evakye a Pòtigè nan olye Colonia (kontrebann espas Pòtigè ak menas nan Buenos Aires, chita sou bò kote lòt la nan de Rio Plata), wa peyi Espay, ki te deja bay Jesuit nan administrasyon an nan zòn lan te koupe sèt evakye Irigwe Rivyè de Lès la ak sede teritwa sa a Pòtigè. refize Gwarani manisfèstasyon pa nan gè a 7 koupe yo, depi 1754 1756 anba pisans yo kasik (chèf nan tribi) ak Corregidor ("Prezidan" Konsèy la "nan yon rediksyon) Nicolas Neengiru.
Sa Episode kouraj rimè ki te sikile nan Ewòp, sa fè yon rediksyon nan Eta yon vrè Leta nan men yo Jesuit a, operatè a Gwarani fondamantal reyalize batay ni an Panyòl ak Pòtigè. Li te gen rimè ki se menm eta sa dirije pa yon anperè (tankou Neengiru pwesizeman reponn, non a Nicolas) epi li te bat pwòp lajan li (yo di ke yo te wè kèk kopi). Tout sa te enfliyanse pa san an sou desizyon an a Pòtigè monachi an 1759, lè sa a an Panyòl monachi an 1767, ranvwaye Jesuit nan Anpi ameriken.


text:
Deklarasyon Sou Dwa Yon KonsomatèTout moun k ap itilize sèvis yon pwofesyonèl ki gen lisans nan Eta Nouyòk la gen dwa legal pou li...
Resevwa bonjan sèvis pwofesyonèl.
Verifye kalifikasyon pwofesyonèl ki gen lisans yo, chèche konnen non ak tit mopun ki gen lisans pou yo bay moun sèvis pwofesyonèl.
Jwenn bonjan esplikasyon sou kalite sèvis yo ofri ak kantite lajan sèvis sa yo koute.
Refize resevwa yon sèvis.
Konnen ki kalite dosye yo kenbe sou kliyan yo, li gen dwa legal pou li kouman yon kliyan kapab jwenn kopi dosye li. Li gen dwa pou li konnen lalwa pa pèmèt yon pwofesyonèl bay enfòmasyon pèsonèl sou yon.
Pote plent bay Depatman Edikasyon Eta Nouyòk la sou yon pwofesyonèl ki gen lisans oswa yon moun ki san lisans.
Anplis, si w enfim, yo kapab fè aranjman ki rezonab pou w kapab resevwa sèvis pwofesyonèl ou bezwen si w mande sa.
Nou ankouraje w chwazi pwofesyonèl ki dakò avèk deklarasyon sa yo, epitou ki:
- Trete w avèk respè ak koutwazi.
- Esplike w tout chwa w genyen ak konsekans yo; epitou yon pwofesyonèl ta dwe di w tout lòt sèvis ki kapab nesesè ak tout lòt sèvis li kapab rekòmande w.
Si w genyen kesyon sou dwa sa yo, si w bezwen plis enfòmasyon sou sèvis pwofesyonèl
kapab bay, kontakte:
New York State Education Department
Office of the Professions - Education Building, 2nd floor
Albany, NY 12234
Sèvis Konsomatè: (518) 474-3817 Fax: (518) 474-1449
Plent Pou Negligyans Pwofesyonèl: 1-800-442-8106; conduct@mail.nysed.gov
(Si nou genyen plent kont nenpòt doktè, oubyen asistan doktè oubyen asistan espesyal, nou
dwe rele Departman Sante pou leta Nouyòl la nan: 1-800-663-6114)
Kourye Elektronik: op4info@mail.nysed.gov


text:
WASHINGTON, DC— Chèf Legliz Katolik Womèn nan, Benoît 16, anonse lap mete fen nan pontifika li a 28 fevriye. Depi anviwon 600 zan, se premye pap kap demisyonnen nan tèt Vatican an. Souvren Pontif la fè anons la lendi 11 fevriye 2013 la. Li di se pa ni youn ni 2 egzamen konsyans li te fè anvan pou l te rive pran desizyon an.
Pap Benoit 16 presize lap kraze yon kite sa paske fòs li pa sispann bese nan 2 zou 3 mwa ki pase yo. Souvren Pontif la di -nap site :
« Mwen rive nan yon pwen kote m rekonèt mwen pa gen kapasite pou mwen ranpli kòmsadwa misyon Bondye konfye m nan. »
Chèz boure Sen Pyè a pral rete vid yon fwa Benoit 16 va kite papote a nan fen mwa fevriye a. Lè sa a, konklav kadinal yo pral genyen pou yo reyini pou yo eli yon lòt pap. Nan deklarasyon Benoit 16 pibliye a, li di tou –nap site ankò :
« An nou mete konfyans nou nan Pastè Siprèm nou an, Seyè Jezi Kri, pou Li pran swen Legliz li a ki sen ; ann nou priye manman sent Li a, Mari, pou nou mande l ede Pè Kadinal yo. »
Pap la fè konnen tou nan lavni li pral sèvi legliz avèk anpil devouman « atravè yon vi mwen pral konsakre a la priyè.»
Pap Benoît 16 gen 85 an edmi. Li se premye pap ras alman ki te monte sou twòn Vatikan an apre plis pase mil ane; li te ranplase Pap Jean-Paul 2 nan dat 19 avril 2005.
Benoît 16 te pran nesans sou non Alois Ratzinger. Nan kominike Vatikan an, li di "li konsyan fòs li pa pèmèt li egzèse kòmsadwa ministè legliz la".